title: Juha-Pekka Tikka

text: Tikka julkaisi syyskuussa 2014 ja myöhemmin syksyllä Verkkouutisissa niin sanotun Mitrohinin listan, jonka oli koonnut Cambridgessa KGB-loikkari Vasili Mitrohinin arkistosta löytämistään suomalaisista KGB-kontakteista 1972–1984.


title: Juha-Pekka Tikka

text: Jarmo Korhonen kirjoittaa Maan tapa -kirjassaan (Tammi, 2015) Suomen vaalirahakohusta, että Tikka kertoi Ilta-Sanomien artikkelissa jo 3.12.2007 Kehittyvien maakuntien Suomen perusasiat sekä vaalirahoituksen pimennossa olevat asiat, mutta muu media keksi asian uudelleen vasta toukokuussa 2008. Korhonen toteaa Tikan nostaneen myös ensimmäisenä esiin presidentinvaalien 2006 vaalirahoitusta Ilta-Sanomissa 20.5.2008 aukeaman jutussa "Lahjoittajia jäi ilmoittamatta".


title: The Wonder Begins

text: The Wonder Begins on Park Jin-youngin tuottama Wonder Girls -yhtyeen debyyttisingle. JYP Entertainment julkaisi singlen 13. helmikuuta 2007. Se tunnetaan myös nimellä Irony, joka on toinen nimi tälle singlelle. Singlen B-puoleen kuuluu kolme kappaletta, "Bad Boy", "It's Not Love" ja remix-versio "Irony"sta.


title: The Wonder Begins

text: Kappaleelle "Irony" tehtiin musiikkivideo singlen promootioihin. Wonder Girls esiintyi ensimmäisen kerran yleisölle kappaleella "Irony" MBC:n Music Core-ohjelmassa 10. helmikuuta 2007.


title: 130 päivää

text: 130 päivää: Sauli Niinistön presidentinvaalikampanjan tarina on Juha-Pekka Tikan kirjoittama kirja. Se kertoo Suomen presidentinvaaleista 2011–2012 ja Sauli Niinistön kampanjasta. Teos ilmestyi 2012, ja sen kustantaja on Kansalliskustannus.


title: 130 päivää

text: Teos sisältää Niinistön presidentinvaalikampanjaa varten laatiman muistion hänen näkemyksistään presidenttiydestä.


title: Michael Robert Kennedy

text: Michael Robert Kennedy (s. 13. toukokuuta 1968 Wagga Wagga) on australialainen roomalaiskatolinen piispa. Hänet vihittiin papiksi Wagga Waggan hiippakuntaan ja nimitettiin Armidalen piispaksi 7. joulukuuta 2011. Piispaksi konsekroinnin suoritti 9. helmikuuta 2012 Luc Julian Matthys, jota avustivat Gerard Joseph Hanna ja George Pell.


title: Raymond Kingsley Wickramasinghe

text: Raymond Kingsley Wickramasinghe (s. 31. elokuuta 1962) on srilankalainen roomalaiskatolinen piispa. Hänet vihki papiksi Gallen hiippakuntaan Don Sylvester Wewitavidanelage 5. elokuuta 1989. Hänet nimitettiin Gallen piispaksi 27. toukokuuta 2011, ja piispaksi konsekroinnin suoritti 31. elokuuta Albert Malcolm Ranjith Patabendige Don, jota avustivat Joseph Kingsley Swampillai ja Harold Anthony Perera.


title: Nurmipiippo

text: Nurmipiippo ("Luzula multiflora") on vaatimaton, monivuotinen vihviläkasvi. Sillä on kaksi alalajia etelännurmipiippo ("Luzula multiflora" ssp. "multiflora") ja pohjannurmipiippo ("Luzula multiflora" ssp. "frigida").


title: Nurmipiippo

text: Nurmipiippo kasvaa löyhinä mättäinä. Sen lehtitupet ovat umpinaisia. Kukat sijaitsevat sykeröissä siirottavien haarojen päissä. Kasvi on tuulipölytteinen. Nurmipiipon hedelmä on kolmesiemeninen, kartiomainen kota. Siemenet ovat munanmuotoisia ja pari millimetriä pitkiä. Siemenissä on valkoinen ja öljypitoinen rasvalisäke.


title: Nurmipiippo

text: Nurmipiippo kasvaa yleisenä koko Suomessa.


title: Nurmipiippo

text: Nurmipiippo viihtyy monenlaisissa ympäristöissä, esimerkiksi niityillä, heinänurmissa, letoilla ja teiden varsilla.


title: Wallander: Mastermind

text: Mastermind on ruotsalainen rikoselokuva vuodelta 2005. Se on seitsemäs osa Wallander-elokuvasarjaa. Päinvastoin kuin useimmat sarjan elokuvat, se ei ilmestynyt suoraan DVD-levynä. Ensi-ilta elokuvateattereissa oli Ruotsissa 16. joulukuuta 2005. DVD:llä se ilmestyi 22. maaliskuuta 2006. Kuudes osa "Heikkous" oli julkaistu DVD:nä jo aiemmin.


title: Wallander: Mastermind

text: Asuinhuoneistosta löydetään kuollut nainen julmalla tavalla surmattuna. Rikosetsivä Martinssonin tytär katoaa pian tapauksen jälkeen. Taitava rikollinen pitää poliiseja pilkkanaan sabotoimalla heidän työtään ja vakoilemalla heitä.


title: Pekka Tauriainen

text: Pekka Tuomas Tauriainen (18. marraskuuta 1951 Tyrnävä – 21. tammikuuta 2016 Turku) oli turkulainen päätoimittaja ja kustantaja.


title: Pekka Tauriainen

text: Pudasjärveltä kotoisin olleella Tauriaisella oli omistuksessaan kaksi ilmaisjakelulehteä. Turkulaisen Kulmakunta-lehden hän osti vuonna 1991, ja toinen Tauriaisen lehdistä oli Porissa ilmestyvä Uusi Pori, josta hän omisti kuollessaan vähemmistöosuuden. Tauriainen toimi myös molempien lehtien päätoimittajana. Aikaisemmin hän toimi Pälkäneellä ilmestyneen Kunnallistiedot-paikallislehden päätoimittajana.


title: Pekka Tauriainen

text: Tauriainen oli tunnettu räväköistä pääkirjoituksistaan. Valtakunnalliseen julkisuuteen hän nousi tammikuussa 2011 sosiaalista mediaa kritisoineella Uuden Porin pääkirjoituksellaan.


title: Toyota RAV4 EV

text:
Toyota RAV4 EV on Toyotan valmistama ”citymaasturi” eli SUV. Se on suositun RAV4-mallin täyssähköversio. Sitä liisattiin vuodesta 1997 vuoteen 2003, ja liisajien pyynnöstä suurin osa autoista myytiin omistajille ensimmäisen sukupolven tuotannon loputtua. Tällä hetkellä tien päällä on lähes 750 RAV 4 EV:tä 1 484 myydystä / liisatusta autosta. Ensimmäisen sukupolven suosiosta sekä Toyotan täyssähköautomalliston puuttuessa suunnitellut toisen sukupolven autot ovat nyt päässeet massatuotantoon. Vuosien 2013 ja 2014 taitteessa tuotanto pääsee täyteen vauhtiin, kun oma valmistuslinja avataan yksinomaan tälle mallille.
Toyota alkoi työskennellä yhteistyössä Tesla Motorsin kanssa edistääkseen toisen sukupolven valmistumista - tällä hetkellä uudet toisen sukupolven autot ovatkin jo tuotannossa. Myynti on kuitenkin rajoitettu vain Kalifornian alueelle, joten kaikkien ostajien on käytävä hakemassa autonsa sieltä.
Täyssähköautojen tuotanto lopetettiin Toyotalla syyskuussa 2014.


title: Toyota RAV4 EV

text: Ensimmäisen sukupolven RAV4 EV oli kaksiovinen, samalla korilla varustettu, kuin polttomoottoriversiokin. Auton valmistus lopetettiin 2003, vaikka auton oli varannut pitkä lista asiakkaita.


title: Toyota RAV4 EV

text: Auton huippunopeus on 126 km/h ja toimintasäde 160–190 km riippuen ajotavasta. Autossa käytetyt akut olivat yllättävän pitkäikäisiä nikkelimetallihydridiakuiksi, osalla autoista on ajettu 240 000 kilometriä alkuperäisellä akustolla. 90-luvulla autossa käytetty automaattivaihteisto oli erittäin harvinainen ominaisuus.


title: Toyota RAV4 EV

text: Autossa on korin lisäksi sama jarrujärjestelmä, sama ohjaustehostin, sama ilmastointilaitteisto, samat renkaat ja samat jousitukset kuin polttomoottoriversiossa. Vain sähköversiosta löytyy sisäilmanlämmitin. Sähköautoksi auto latautuu nopeasti: vain viidessä tunnissa. Lataukseen tarvitsee auton mukana tulevan muuntimen ja auto kytketään 220-volttiseen ja 30-ampeeriseen pistokkeeseen. Auton lataaminen tyhjästä täyteen keventää kukkaroa alle kahdella eurolla. Auton hinta on ollut uutena alk. 29 000 dollaria sisältäen muuntimen kotona latausta varten. Auton voi ladata myös pikalatauspisteellä 15 minuutissa.


title: Toyota RAV4 EV

text: Kaikki myymättömät autot murskattiin ja paalutettiin. Ei ole selvää, miksi autot murskattiin, vaikka mallilla oli pitkä varaajien muodostama jonotuslista. On voitu olettaa, että öljy-yhtiöt olisivat toimineet taustalla (ks. Who Killed the Electric Car?). Jonottajat perustivat sivuston DontCrush.com pysäyttääkseen romutuksen ja saadakseen autonsa. Autoja ei koskaan toimitettu halukkaille. Nykyisille omistajille tarjotaan kuitenkin edelleen varaosia ja tästä syystä ensimmäisen sukupolven autoista lähes puolet on edelleen tien päällä.


title: Toyota RAV4 EV

text: Vuosina 2004-2010 ei valmistettu lainkaan RAV4 EV-autoja, sillä Toyota aikoi jatkaa ensimmäisen sukupolven valmistusta seuraavaan saakka. Autoja ei voitu kuitenkaan tehdä, sillä niissä tarvittavia EV95-akkuja ei enää saanut valmistaa.


title: Toyota RAV4 EV

text: Chevron oli hankkinut maailmanlaajuisen patentin koko akkutyypille samalla, kun se yhdistyi Texacon kanssa. Patentit oli ostettu General Motorsilta. Myös GM valmisti sähköautoja, joten patentista luopuminen oli monille täysi yllätys. Chevron voitti patentillaan 30 000 000 dollaria Toyotalta ja Panasonicilta sekä akkujen tuotantolinja piti pysäyttää välittömästi. Chevron-Texaco salli nikkeliakkujen valmistuksen ainoastaan niille, jotka tekevät niistä liian heikkoja sähköautoja varten.


title: Toyota RAV4 EV

text: Vuonna 2009 patenttioikeudet myytiin Boschille sekä Samsungille, jonka jälkeen akkuja on taas saanut valmistaa. Bosch ja Samsung ovat kuitenkin keränneet rojalteja valmistajilta. Toyota oli kuitenkin jo aloittanut toisen sukupolven RAV4 EV:n suunnittelun.


title: Toyota RAV4 EV

text: Täysin uudistunut RAV4 EV tuli julkaistiin vuonna 2010. Siinä on Tesla Motorsin moderni litiumioniakusto ja se on entistä aerodynaamisempi. Uusi RAV4 EV on sisältä tilavampi sekä neliovinen. RAV4 EV:t valmistetaan Toyotan Woodstockin tehtaalla, Ontariossa Kanadassa. 2011 valmistui ensimmäiset 35 yksikköä ja vuonna 2012 aloitettiin massatuontanto. Koska autoja varten ei ole avattu vielä tuotantolinjaa, autoja on kuitenkin saatavalla rajoitetusti vuoteen 2013 loppuun saakka. Sen jälkeen niitä on luvattu valmistettavan kysyntää vastaavasti.


title: Bhoja Air

text: Bhoja Air on pakistanilainen lentoyhtiö, joka on perustettu vuonna 1993. Yhtiö operoi pienikokoista kotimaanverkostoa Boeing 737 -koneilla. Bhoja Air lopetti toimintansa vuonna 2000 taloudellisten ongelmien vuoksi. 2011 yhtiö aloitti toimintansa uudelleen ja ensimmäinen lento lennettiin 6. maaliskuuta 2012. Vain reilua kuukautta myöhemmin yhtiön koneelle sattui vakava onnettomuus, joka vaati 127 ihmisen hengen.


title: Bhoja Air

text: Bhoja Air aloitti lennot 7. marraskuuta 1993 vuokratulla Boeing 737-200 -koneella Karachiista kahteen kotimaan kohteeseen, Lahoreen ja Quettaan. Bhoja Airista tuli Pakistanin ensimmäinen yksityinen lentoyhtiö, joka operoi länsimaalaista konetta. Tammikuussa 1998 yhtiö avasi ensimmäisen kansainvälisen reitin Karachista Dubaihin. Myöhemmin yhtiö avasi reitit Yhdistyneisiin arabiemiirikuntiin kaikista Pakistanin tärkeimmistä kaupungeista.


title: Bhoja Air

text: Taloudelliset vaikeudet pakottivat yhtiön lopettamaan toimintansa vuonna 2001. Yhtiön päämaja, toimilupa ja toimipiste Karachin lentoasemalla kuitenkin pidettiin toiminnassa. Keväällä 2012 yhtiö aloitti toimintansa uudelleen lanseeraamalla useita kotimaanreittejä, joihin yhtiö lentää Karachista neljällä Boeing 737 -koneella. Samana vuonna huhtikuussa yhtiön kone joutui lento-onnettomuuteen, jossa menehtyi 127 ihmistä.


title: Bhoja Air

text: Bhoja Air operoi neljään kotimaan kohteeseen Karachista.


title: Madagascar 3

text: Madagascar 3 on "Madagascar"-elokuvasarjan kolmas tietokoneanimaatioelokuva, ja ensimmäinen 3D:nä valmistettu. Elokuvan maailmanensi-ilta oli Cannesin elokuvajuhlilla toukokuussa 2012 ja Yhdysvaltain ensi-ilta oli 8. kesäkuuta 2012. Suomen ensi-ilta oli 3. elokuuta 2012.


title: Madagascar 3

text: Alex, Marty, Melman ja Gloria haluavat palata Afrikasta kotieläintarhaansa New Yorkiin. Matkan suunnitteluun tarvitaan simpassien ja pingviinien apua, jotka ovat lähteneet Monte Carloon. Kaikki saavat niskaansa eläinpoliisikapteeni Chantel DuBois’n, joka on vannonut saavansa leijonan pään yksityiseen kokoelmaansa. Ystävykset pakenevat sirkusjunaan ja liittyvät sirkusseurueeseen, jota johtaa siperiantiikeri Vitali. Kierreltyään Euroopan suurissa kaupungeissa he saapuvat Lontooseen, missä he auttavat Vitalia, Gia-jaguaaria ja Stefan-merileijonaa löytämään uudelleen intohimonsa show-bisnestä kohtaan. Lontoon esityksen jälkeen sirkus kiinnitetään Yhdysvaltoihin, jossa ystävykset huomaavatkin, että heidän kaipaamansa ruusuinen eläintarhaelämä ei sittenkään ollut niin ruusuista ja pian se muuttuu painajaiseksi. Kapteeni DuBois tekee viimeisen yrityksen leijonan vangitsemiseksi; ampuu myrkkynuolen Alex:ia kohti, mutta epäonnistuu. Sitten alkoi taistelu kun Kippari pingviineineen ja muut sirkuksen eläimet tulivat peliin. Ystävykset ovat löytäneet uuden kodin sirkuksesta ja DuBois apureineen lähetään rahtilaatikoissa Madagascarille rangaistuksena.


title: Fun

text: Fun (tyyliteltynä fun.) on yhdysvaltalainen indie pop -yhtye, joka perustettiin New Yorkissa vuonna 2008. Yhtyeen perusti entisen The Format -yhtyeen jäsen Nate Ruess, yhdessä Anathallon Andrew Dostin ja Steel Trainin Jack Antonoffin kanssa. Yhtye on julkaissut kaksi studioalbumia: "Aim and Ignite" vuonna 2009 ja "Some Nights" vuonna 2012.


title: Fun

text: Yhtyeen kappale ”We Are Young”, jolla on mukana Janelle Monáe, palkittiin Grammy-palkinnolla. Se sijoittui Yhdysvaltain Billboard Hot 100 -listan ykkössijalle. Myös kappaleet ”Some Nights” (Hot 100 -listan kolmas sija) sekä ”Carry On” (20.) ovat menestyneet hyvin.


title: Fun

text: The Format -yhtye lopetti vuonna 2008. Heti tämän jälkeen yhtyeen jäsen Nate Ruess pyysi Andrew Dostia ja Jack Antonoffia liittymään uuteen projektiinsa. Dost oli aiemmin ollut kiertueilla The Format -yhtyeen kanssa, ja Antonoffin Ruess tapasi, kun The Format oli kiertueella yhdessä Steel Train -yhtyeen kanssa. Kolmikko aloitti yhdessä työskentelemisen New Jerseyssä viikon sisällä. Ruess lauloi melodiat, kun taas Dost ja Antonoff soittivat. Ensimmäinen yhtyeen äänittämä demo oli ”Benson Hedges”, joka julkaistiin ilmaiseksi "Spin"-lehden kotisivuilla 20. elokuuta 2008 yhtyettä käsittelevän artikkelin ohessa. Fun otti yhteyttä The Formatin "Dog Problems" -albumin tuottajaan Steven McDonaldiin, ja he kysyivät häntä tuottamaan debyyttialbumiaan. McDonald oli innostunut projektista ja sanoi: "En voi uskoa, mitä olemme tekemässä. Tämä murskaa kaiken, mitä olen koskaan tehnyt."


title: Fun

text: Yhtyeen ensimmäinen single, ”At Least I'm Not as Sad (As I Used to Be)” julkaistiin ilmaiseksi yhtyeen Myspace-sivulla 6. huhtikuuta 2009. "Aim and Ignite" -albumi julkaistiin 25. elokuuta 2009, ja se sai positiivisia arvosteluita. Maaliskuussa 2012 albumia oli myyty 75 000 kappaletta, ja se ylsi parhaimmillaan Billboard 200 -listan sijalle 71.


title: Fun

text: Fun aloitti ensimmäisen Pohjois-Amerikan kiertueensa 8. marraskuuta 2008 yhdessä Jack's Mannequin -yhtyeen kanssa. 4. elokuuta 2010 Fun ilmoitti tehneensä levytyssopimuksen Fueled by Ramen -levy-yhtiön kanssa.


title: Fun

text: 17. toukokuuta 2011 Fun julkaisi Panic! at the Disco -yhtyeen kanssa yhteisen ”C’mon”-singlen. 7. marraskuuta 2011 yhtye ilmoitti tulevan albuminsa olevan nimeltään "Some Nights". Albumin ensimmäistä singleä, ”We Are Young” (mukana Janelle Monáe), on sittemmin käytetty useissa medioissa, mukaan lukien televisiosarjat "Glee", "Gossip Girl" ja "90210".


title: Fun

text: 13. helmikuuta 2012 yhtye julkaisi "Some Nights" -albumin streamin verkossa. Albumi julkaistiin 21. helmikuuta 2012.


title: Fun

text: 7. maaliskuuta 2012 Funin single ”We Are Young” saavutti "Billboard" Hot 100 -listan ykkössijan. Yhtyeestä tuli ensimmäinen monijäseninen rock-yhtye, joka debytoi "Billboard" Hot 100-listan ykkössijalla vuoden 2001 ja 2002 vaihteen Nickelbackin ”How You Remind Me” -singlen jälkeen. 11. huhtikuuta 2012 "Billboard" ilmoitti ”We Are Young” -kappaleen tehneen myös digitaalisen myynnin historiaa.


title: Fun

text: Funin toinen single "Some Nights" -albumilta oli albumin nimeä kantava kappale ”Some Nights”. Kolmantena singlenä julkaistiin kappale ”Carry On”.


title: Fun

text: Helmikuussa 2013 Fun palkittiin Grammy-gaalassa parhaana uutena artistina, ja kappale ”We Are Young” palkittiin vuoden parhaana kappaleena. Fun oli ehdolla myös neljän muun palkinnon saajaksi. Helmikuussa Fun julkaisi neljännen singlensä "Some Nights" -albumilta, nimeltään ”Why Am I the One”. Vuonna 2014 yhtye ilmoitti valmistelevansa vieläkin uutta musiikkia. Fun esiintyi "The Tonight Show Starring Jimmy Fallon" -televisio-ohjelmassa 18. kesäkuuta 2014. He esittivät kappaleen "Harsh Light", jonka Ruess myöhemmin julkaisi albumillaan.


title: Fun

text: Helmikuun 5. päivä 2015 yhtye ilmoitti Facebook-sivullaan, että yhtyeen jäsenet ottavat aikaa muille projekteille, mutta yhtye ei kuitenkaan hajoa. Ruess julkaisi ensimmäisen sooloalbuminsa vuonna 2015.


title: 20th Century Man

text: 20th Century Man on brittiläisen The Kinks -yhtyeen kappale vuonna 1971 julkaistulta albumilta "Muswell Hillbillies". Se on levyn ensimmäinen raita. Kappale julkaistiin lisäksi singlenä muun muassa Yhdysvalloissa, missä se nousi Billboard -listan sijalle 106. Ray Daviesin kirjoittama ”20th Century Man” käsittelee samoja vaikeita aiheita, jotka ovat yleisesti pääosassa "Muswell Hillbillies" -albumilla. Teemoina ovat muun muassa vihaisuus ja eskapismi.


title: 20th Century Man

text: ”20th Century Man” julkaistiin alun perin "Muswell Hillbillies" -albumilla, joka ilmestyi Yhdysvalloissa 24. marraskuuta 1971 ja Britanniassa kaksi päivää myöhemmin. Se oli albumin avausraita. "Muswell Hillbillies" oli yhtyeen ensimmäinen albumi, jonka julkaisi RCA Records.


title: 20th Century Man

text: Toisin kuin Britanniassa, Yhdysvalloissa ”20th Century Man” julkaistiin singlenä joulukuussa 1971. Kyseinen singleversio oli leikattu lähes kaksi minuttia albumiversiota lyhyemmäksi. Se oli samalla ainoa "Muswell Hillbillies" -albumilta julkaistu single. B-puolella oli niin ikään "Muswell Hillbilliesille" kuuluva ”Skin and Bone”. Singlen tuotti Ray Davies itse. Yhdysvaltojen lisäksi ”20th Century Man” -single ilmestyi ainakin Australiassa, Alankomaissa, Kreikassa, Japanissa ja Portugalissa, missä B-puoli oli muista painoksista poiketen ”Alcohol”. Portugalin-, Japanin- ja Alankomaiden-painokset ilmestyivät lisäksi vasta vuoden 1972 puolella.


title: 20th Century Man

text: ”20th Century Man” nousi Billboardin listalla sijalle 106, minkä lisäksi se saavutti sijoitukset myös Cashboxin (113.) ja Record Worldin (114.) listoilla. Australiassa single oli korkeimmillaan sijalla 89 maaliskuussa 1972.


title: 20th Century Man

text:
A-puoli
B-puoli


title: Dawson

text: Dawson voi tarkoittaa seuraavia:


title: Eugene John Gerber

text: Eugene John Gerber (30. huhtikuuta 1931 – 29. syyskuuta 2018) oli yhdysvaltalainen roomalaiskatolinen piispa. Hänet vihittiin papiksi Wichitan hiippakuntaan 19. toukokuuta 1959 ja nimitettiin Dodge Cityn piispaksi 16. lokakuuta 1976. Piispaksi vihkiminen seurasi 14. joulukuuta. Pääkonsekraattorina toimi David Monas Maloney, jota avustivat Marion Francis Forst ja Richard Charles Patrick Hanifen.


title: Eugene John Gerber

text: Gerber sai 17. marraskuuta 1982 nimityksen Wichitan piispaksi, jonka virkaan hänet asetettiin 9. helmikuuta 1983. Hän erosi tehtävistään hiippakunnan johdossa 4. lokakuuta 2001.


title: Richard Charles Patrick Hanifen

text: Richard Charles Patrick Hanifen (s. 15. kesäkuuta 1931 Denver) on yhdysvaltalainen roomalaiskatolinen piispa. Hänet vihittiin papiksi Denverin arkkihiippakuntaan 6. kesäkuuta 1959 ja nimitettiin sen vihkipiispaksi sekä Abercornian titulaaripiispaksi 6. heinäkuuta 1974. Piispaksi vihkiminen seurasi 20. syyskuuta. Pääkonsekraattorina toimi James Vincent Casey, jota avustivat George Roche Evans ja Charles Albert Buswell.


title: Richard Charles Patrick Hanifen

text: Hanifen sai 10. marraskuuta 1983 nimityksen Colorado Springsin piispaksi, jonka virkaan hänet asetettiin 30. tammikuuta 1984. Hän erosi tehtävistään 30. tammikuuta 2003.


title: Antônio Gaspar

text: Antônio Gaspar (s. 11. marraskuuta 1931 São Paulo) on brasilialainen roomalaiskatolinen piispa. Hänet vihittiin papiksi São Paulon arkkihiippakuntaan 8. heinäkuuta 1962 ja nimitettiin sen vihkipiispaksi sekä Cozylan titulaaripiispaksi 6. joulukuuta 1982. Piispaksi vihkiminen seurasi 6. helmikuuta 1983. Pääkonsekraattorina toimi Paulo Evaristo Arns, jota avustivat José Thurler ja Francisco Manuel Vieira.


title: Antônio Gaspar

text: Gaspar sai 20. joulukuuta 2000 nimityksen Barretosin piispaksi, jonka virkaan hänet asetettiin 3. maaliskuuta 2001. Hän jäi eläkkeelle 9. tammikuuta 2008.


title: Kauppakeskus Karisma

text: Kauppakeskus Karisma on Lahden Karistossa sijaitseva kauppakeskus, joka avattiin marraskuussa 2011. Kauppakeskuksessa on yhteensä lähes 60 erilaista liikettä ja pysäköintipaikkoja on yhteensä 1 600. Kaksikerroksisen kauppakeskuksen pinta-ala on 35 000 neliömetriä.


title: Kauppakeskus Karisma

text: Kauppakeskuksessa toimivia liikkeitä on yhteensä 62, joita ovat muun muassa Dressmann, KappAhl ja K-Citymarket.


title: Kauppakeskus Karisma

text: Kauppakeskus Karismaan on erinomaiset kulkuyhteydet, sillä sen vierestä menee E75:n ja Valtatie 4:n moottoritie, ja kauppakeskuksen lähistöllä sijaitsee puolestaan Valtatie 24:n liittymä. Kauppakeskukseen on myös bussiyhteys Lahden torilta.


title: Robert William Donnelly

text: Robert William Donnelly (22. maaliskuuta 1931 Toledo, Ohio – 21. heinäkuuta 2014) oli yhdysvaltalainen roomalaiskatolinen piispa. Hänet vihittiin papiksi Toledon hiippakuntaan 25. toukokuuta 1957 ja nimitettiin sen vihkipiispaksi sekä Garban titulaaripiispaksi 14. maaliskuuta 1984. Piispaksi konsekroinnin suoritti 3. toukokuuta James Robert Hoffman, jota avustivat Daniel Edward Pilarczyk ja John Anthony Donovan.


title: Robert William Donnelly

text: Donnelly jäi eläkkeelle 30. toukokuuta 2006.


title: Clos Lucé

text: Clos Lucé () on ranskalainen linna, joka sijaitsee Loirejoen laaksossa, Amboisen keskustassa, noin 500 metriä Amboisen linnasta. Vuoteen 1660 asti linna tunnettiin kartanona ja sen nimi kirjoitettiin muodossa le Manoir du Cloux tai le Clos (viinitarha).


title: Clos Lucé

text: Clos Lucé sijaitsee 7 hehtaarin kokoisessa puistossa, joka levittäytyy Loiren sivujoen Amassen molemmille puolille. Tila on ollut asuttu gallialais-roomalaiselta ajalta ja sen on aikanaan linnoitettu. Alkuperäinen rakennuttaja oli Ludvig XI:n suosikki, entinen palvelija Etienne-le-Loup. Vaaleasta punatiilestä ja Loiren laakson vaaleasta sedimenttikivestä tuffasta tehty julkisivu on pysynyt lähes muuttumattomana renessanssiajalta asti.


title: Clos Lucé

text: Clos Lucén tultua hovin omaisuudeksi se toimi Amboisen linnassa asuvien kuninkaiden ja hovin jäsenten kesäasuntona. Kaarle VIII teetti muutostyöt, joilla keskiaikaisesta linnoituksesta tehtiin kuninkaallinen linna. Ne valmistuivat vuonna 1490. Hän rakennutti myös kappelin, jossa hänen nuori vaimonsa Anna Bretagnelainen (1477-1514) suri lasten kuolemaa. Angoulêmen herttua, tuleva kuningas Frans I järjesti puutarhassa turnajaisia ja hänen sisarensa Margareetta Navarralainen (1492-1549) kirjoitti 72 novellin kokoelmansa nimeltään Heptaméron.


title: Clos Lucé

text: Vuonna 1516 Clos Lucéstä tuli Leonardo da Vincin ensimmäinen oma koti. Tuolloin jo yli kuusikymmenvuotias taiteilija oli tullut samana vuonna maahan Frans I:n kutsusta asettuakseen pysyvästi asumaan Ranskaan. Hän toi mukanaan ainakin kolme maalausta, joista yksi oli Mona Lisa del Giocondo, jota hän ei jostain syystä ollut luovuttanut tilaajalle, sekä mittava kokoelma piirroksia ja muistiinpanoja. Taiteilija asui ja työskenteli Clos Lucéssä kuninkaan maksaman eläkkeen turvin elämänsä kolme viimeistä vuotta 1516 - 1519. Tämän jälkeen linnasta tuli d'Amboisen perheen omaisuutta ja sellaisena se säästyi suuren vallankumouksen tuhoilta. Kuitenkin juuri da Vincin asuntona linna luokiteltiin historialliseksi muistomerkiksi vuonna 1862.


title: Clos Lucé

text: Clos Lucé on ollut vuodesta 1854 nykyisen omistajasuvun hallussa. Linna toimii yleisölle avoimena museona, joka pyrkii edistämään da Vincin maailman tulkintaa, tuntemusta ja ymmärtämistä erilaisten sisä- ja ulkotiloihin järjestettyjen näyttelyiden avulla.


title: Clos Lucé

text:
Vuonna 1960 aloitettiin sisä- ja ulkopuolen restaurointi renessanssityylin palauttamisella. Rakennuksen ensimmäisessä kerroksessa sijaitsevat Leonardo da Vincin huone, keittiö, neuvotteluhuone, Anna Bretagnelaisen rukoushuone ja Margareetta Navarralaisen huone.
Kellarikerroksessa on 40 pienoismallia, jotka on valmistettu 1500-luvun tekniikoilla da Vincin piirrosten mukaan; esimerkiksi hyökkäysvaunu, siirrettävä silta, kaivinkone, purjelentokone ja helikopterin esimuoto. Kellarikerroksessa on myös sisäänkäynti maanalaiseen käytävään, jota Frans I:n kerrotaan käyttäneen käydessään da Vincin luona.


title: Clos Lucé

text: Puistoon on rakennettu kulttuuripolku, jossa esitellään da Vincin töiden viisi teemaa: kasvojen valo, vartalon kauneus, elämän mekaniikka, tekniset oivallukset ja Frans I:n tilauksesta suunniteltu ihannekaupunki Romorantin.


title: Vilnan gaon

text: Elia Ben Salomon Zalman, tunnetaan myös arvonimellä Vilnan gaon, (23. huhtikuuta 1720 Sielec – 9. lokakuuta 1797 Vilna) oli juutalainen rabbi ja arvostettu uskonoppinut. Kunnianimi "gaon" tarkoittaa "ylhäisyyttä" tai "neroa", ja sitä käytetään kaikkein kuuluisimmista rabbeista. Vilnan gaon oli Itä-Euroopan juutalaisten merkittävin johtaja 1700-luvulla, kaikkien juutalaisten tekstien ylin auktoriteetti ja vanhoilla vuosillaan myös herätysliike hasidismin nousun näkyvin vastustaja. Hän ei kuitenkaan koskaan ottanut vastaan virallista asemaa juutalaisessa yhteisössä vaan työskenteli yksin kirjoitusten kommentoijana ja pienten ryhmien opettajana.


title: Fosforitrijodidi

text: Fosforitrijodidi (PI) on epäorgaaninen molekyyliyhdiste. Yhdistettä käytetään orgaanisessa synteesissä alkyylijodidien valmistuksessa.


title: Fosforitrijodidi

text: Fosforitrijodidi on huoneenlämpötilassa punaisia kiteitä. Se liukenee hiilidisulfidiin, mutta hajoaa vedessä fosforihapoksi ja vetyjodidiksi.


title: Fosforitrijodidi

text: Tyypillisesti fosforitrijodidia valmistetaan valkoisesta fosforista ja jodista kuumentamalla niitä hiilidisulfidin toimiessa liuottimena. Toinen tapa valmistaa yhdistettä on kaliumjodidin ja fosforitrikloridin välinen reaktio.


title: Fosforitrijodidi

text: Fosforitrijodidi reagoi alkoholien kanssa, jolloin muodostuu alkyylijodideja.


title: Vinmonopolet

text: Vinmonopolet (, norjan puhekielessä "Polet") on Norjan valtion omistama alkoholijuomien jälleenmyyjä. Vinmonopoletilla on yksinoikeus alkoholijuomien myymiseen, joiden alkoholipitoisuus ylittää 4,75 tilavuusprosenttia.


title: Vinmonopolet

text: Vuonna 2007 yritys myi 71,1 miljoonaa litraa alkoholia.


title: Yagan

text: Yagan voi tarkoittaa seuraavia:


title: Hiirimakit

text: Hiirimakit ("Microcebus") ovat pieniä kädellisiä, jotka kuuluvat makimaisten puoliapinoiden osalahkoon. Ne muistuttavat ulkonäöltään hieman hiiriä, mutta niillä on eteen eikä sivulle osoittavat silmät, pienet sormet ja varpaat ja pitkä tupsupäinen häntä.


title: Hiirimakit

text: Hiirimakit painavat noin 50 grammaa eli 1/6000 gorillan painosta. Ravintonaan useimmat hiirimakit käyttävät esimerkiksi lehtiä, kukkia ja hyönteisiä. Poikueissa on kerrallaan yleensä 2–3 poikasta.


title: Luettelo Aku Ankan taskukirjoista (151–175)

text: Tämä on luettelo Aku Ankan taskukirjojen numeroista 151–175. Ne ilmestyivät alun perin vuosina 1992–1994.


title: Purokinnassammal

text: Purokinnassammal ("Scapania undulata") on elinvoimainen maksasammallaji.


title: Purokinnassammal

text: Purokinnassammal on isohko (2 - 8 cm), alustanmyötäinen tai koheneva. Sen lehdet ovat tiheässä ja ne ovat kuivina aaltopoimuiset. Vatsaliuska on johteinen ja selkäliuska on selvästi vatsaliuskaa pienempi. Sillä ei ole vatsalehtiä ja kylkilehtien liuskat ovat ehytlaitaiset. Itujyväset ovat vaaleanvihreät.


title: Purokinnassammal

text: Purokinnassammalta tavataan pohjoisella pallonpuoliskolla lauhkealla ja viileällä vyöhykkeellä. Se on yleinen koko Suomessa.


title: Purokinnassammal

text: Purokinnassammal viihtyy virtaavien vesien kivillä upoksissa ja ajoittain kuivuvilla paikoilla. Sitä tavataan myös rannoilla.


title: Aikahyppy (täsmennyssivu)

text: Aikahyppy voi tarkoittaa seuraavia:


title: Luettelo Aku Ankan taskukirjoista (176–200)

text: Tämä on luettelo Aku Ankan taskukirjojen numeroista 176–200. Ne ilmestyivät alun perin vuosina 1994–1996.


title: Renault S -moottori

text: Renault S-moottorit ovat italialaisen Sofimin valmistamia. Niitä on käytetty eri versioina ja niiden variantteina, vuosina 1980 - 2001 seuraavissa ajoneuvoissa:


title: Luettelo Aku Ankan taskukirjoista (276–300)

text: Tämä on luettelo Aku Ankan taskukirjojen numeroista 276–300. Ne ilmestyivät alun perin vuosina 2002–2004.


title: Luettelo Aku Ankan taskukirjoista (251–275)

text: Tämä on luettelo Aku Ankan taskukirjojen numeroista 251–275. Ne ilmestyivät alun perin vuosina 2000–2002.


title: Blancpain

text: Blancpain on sveitsiläinen mekaanisten luksus- ja arvokellojen valmistaja, jonka perusti kelloseppä Jehan-Jaques Blancpain vuonna 1735 Villeretissä, Sveitsissä. Nykyisin Blancpain kuuluu Swatch Groupiin.


title: Blancpain

text: Yritys ei kertomansa mukaan ole koskaan valmistanut kvartsikoneistoisia saati digitaalinäyttöisiä kelloja, eikä myöskään tule valmistamaan tulevaisuudessa. Nykyisin Blancpain valmistaa noin 10 000 kelloa vuodessa. Jokainen Blancpainin kello on yksittäisen kellosepän valmistama.


title: Blancpain

text: Blancpain on tunnettu Blancpain 1735 -kellostaan, joka on yksi monimutkaisimmista koskaan valmistetuista mekaanisista kelloista. Kellossa on erilaisia ominaisuuksia, kuten muun muassa tourbillon, repeater-toiminto, kalenteri ja kronografi. Mallia on valmistettu rajoitettu 30 kappaleen erä, yksi kello vuodessa.


title: Blancpain

text: Blancpain on myös tunnettu Fifty-Fathoms-kellostaan, joka on Yhdysvaltain laivaston valitsema ja myös Jacques-Yves Cousteaun käyttämä palkintoja voittaneessa elokuvassaan. Vuonna 1984 Blancpain aloitti "maailman pienimmän" mekaanisen koneiston valmistamisen. Tätä seurasi "maailman ohuin" mekaaninen kello vuonna 1989.


title: Luettelo Aku Ankan taskukirjoista (226–250)

text: Tämä on luettelo Aku Ankan taskukirjojen numeroista 226–250. Ne ilmestyivät alun perin vuosina 1999–2000.


title: Luettelo Aku Ankan taskukirjoista (201–225)

text: Tämä on luettelo Aku Ankan taskukirjojen numeroista 201–225. Ne ilmestyivät alun perin vuosina 1996–1998.


title: Luettelo Aku Ankan taskukirjoista (301–325)

text: Tämä on luettelo Aku Ankan taskukirjojen numeroista 301–325. Ne ilmestyivät alun perin vuosina 2005–2007.


title: Haskala

text: Haskala (, "valistus") oli valistuksen aatteita juutalaisuuteen soveltava rationalistinen liike, joka syntyi Saksassa 1770-luvulla ja levisi Itä-Eurooppaan seuraavan vuosisadan aikana. Liikkeen kannattajat pyrkivät juutalaisten tasavertaisuuteen integraation kautta. Liike korosti myös juutalaisen historian opiskelun ja heprean kielen käytön tärkeyttä. Haskala johti juutalaisen porvariston ja älymystön syntyyn, juutalaisten lehtien perustamiseen, juutalaisen muuttoliikkeen voimistumiseen ja juutalaisten poliittisten liikkeiden kuten sionismin syntymiseen.


title: Tesker

text: Tesker (myös "Tasker") on departementti, maalaiskunta ja sen keskuskylä Nigerin Zinderin alueella. Se sijaitsee Saharan ja Sahelin reuna-alueella noin 160 kilometriä Zinderistä pohjoiseen. Kunnan pinta-ala on 77 000 neliökilometriä. Asukkaita on 37 132 henkeä (vuonna 2012, väestönlaskenta).


title: Tesker

text: Teskerin kuntaan kuuluu 36 hallintokylää, yksi perinteinen kylä, kolme pikkukylää, 29 leiriä ja 144 juomapaikkaa. Asukkaat ovat paimentolaisuutta harjoittavia tubuja, arabeja, tuaregeja ja fulbeja. Seudun koillisosassa sijaitsee Termitvuoristo. Keskuskylässä on Nigerin armeijan vartioasema. Siellä pidetään myös tärkeät karjamarkkinat.


title: Tesker

text: Kunta kuului aikaisemmin Gourén departementtiin. Nykyään se muodostaa oman departementtinsa.


title: Estimaattori

text: Estimaattori on tilastotieteessä ja ekonometriassa sääntö, jolla tilastollisesta aineistosta muodostetaan "estimaatti" eli arvio jollekin populaatioparametrille, eli luvulle, joka jollain tavalla kuvaa tutkittua populaatiota. Esimerkiksi populaatioparametri voi olla koululaisten keskipituus, jota arvioidaan koululaisia mittaamalla kerätyllä aineistolla. Tällöin "estimaatti" on jollain säännöllä eli "estimaattorilla" tehty arvio kaikkien koululaisten keskipituudesta käytössä olevan aineiston perusteella.


title: Estimaattori

text: Estimaattoria kutsutaan "tarkentuvaksi", jos estimaatti lähestyy populaatioparametrin todellista arvoa (esim. arvio keskipituudesta todellista keskipituutta), kun otoksen kokoa kasvatetaan.


title: Estimaattori

text: Estimointi


title: Estimaattori

text: Vartia, Y.: Ekonometrian johdantokurssin kurssiaineisto. Helsingin Yliopisto, 2012.


title: UTA:n lento 772

text: UTA:n lento 772 oli ranskalaisen lentoyhtiön Union des Transports Aériensin reittilento Kongon tasavallan Brazzavillestä Tšadin N’Djamenan kautta Pariisiin. Libyan tiedustelupalvelun asettama pommi räjäytti sitä lentäneen DC-10-koneen Nigerin yllä 19. syyskuuta 1989. Turmassa kuolivat koneen kaikki 156 matkustajaa ja 15 miehistön jäsentä.


title: UTA:n lento 772

text: Ranskan viranomaiset epäilivät terroritekoa Libyan hallituksen kostoksi Ranskan osallistumisesta Libyan ja Tšadin väliseen konfliktiin. Maaliskuussa 1999 ranskalainen tuomioistuin tuomitsi iskusta kuusi libyalaista poissaolevina elinkautiseen vankeuteen. Yksi tuomituista oli Libyan tiedustelupalvelun johtajana toiminut Muammar Gaddafin lanko Abdullah Sanussi. Heinäkuussa 1999 Libyan hallitus maksoi uhrien omaisille 200 miljoonan frangin korvauksen. Myöhemmin Libya suostui maksamaan vielä lisäkorvauksia.


title: UTA:n lento 772

text: Lentokoneen turmapaikka sijaitsee Ténérén autiomaassa Termitvuoriston koillispuolella. Uhrien omaiset pystyttivät sinne vuonna 2007 muistomerkin, joka esittää kompassin sisällä olevaa DC-10:iä.


title: Riippumaton ja identtisesti jakautunut

text: Riippumaton ja identtisesti jakautunut (lyhennetään joskus iid., engl. "independent and identically distributed") tarkoittaa todennäköisyysteoriassa ja tilastotieteessä sarjaa tai muuta joukkoa satunnaismuuttujia, joilla kullakin on sama todennäköisyysjakauma kuin toisilla ja jotka ovat toisistaan riippumattomia. Havaintoaineistossa tämä merkitsee, että yhden havainnon saama numeerinen arvo ei riipu toisesta (riippumattomuus), ja että otoksessa saatujen arvojen todennäköisyysjakauma vastaa populaation jakaumaa (identtisesti jakautunut). Iid-oletus on yksi regressioanalyysin käyttöedellytyksistä.


title: Ludvig II (Unkari)

text: Ludvig II (1. heinäkuuta 1506 Buda – 29. elokuuta 1526 Mohács) oli Unkarin, Böömin ja Kroatian kuningas vuosina 1516–1526, viimeinen Jagello-sukuisista hallitsijoista näissä maissa. Hän oli isänsä kuollessa vasta kymmenvuotias, joten käytännössä maata hallitsi aluksi parlamentin nimittämä kuninkaallinen neuvosto. Ludvig julistettiin täysi-ikäiseksi vuonna 1521, ja seuraavan vuoden alussa hän meni naimisiin Maria Itävaltalaisen kanssa.


title: Ludvig II (Unkari)

text: Ludvigin hallituskaudella valtio joutui lähelle anarkiaa ja sen taloustilanne oli katastrofaalinen: kuningas lainasi rahaa hovin ylläpitoa varten, mihin meni kolmannes valtion budjetista. Rajavartijoille ei ollut varaa maksaa palkkaa ja puolustuslinnoitukset rappeutuivat. Suleiman Suuri käytti tilannetta hyväkseen ja hyökkäsi vuonna 1526 sadantuhannen sotilaansa kanssa Unkarin sydänmaille. Ludvigin 25 000 huonosti varustettua sotilasta hävisivät, ja Ludvig itse sai surmansa Mohácsin taistelussa pudottuaan hevosen selästä suohon.


title: Taoudénit

text: Taoudénit (myös "Taoudenni", "Taoudeni", "Taudeni") on syrjäinen suolakaivospaikkakunta Timbuktun alueen Timbuktun piirin Salamin kunnassa Malin pohjoisossa. Se sijaitsee keskellä Saharan autiomaata 664 kilometriä Timbuktusta pohjoiseen. Vuoden 2009 väestönlaskennan mukaan Taoudénitissa oli 115 asukasta, kaikki miehiä.


title: Taoudénit

text: Suola louhitaan käsin muinaisen suolajärven pohjasta, leikataan levyiksi ja kuljetetaan kuorma-autoilla tai kameleilla Timbuktuun. Taoudénitin "azalait" ovat Saharan viimeisiä toimivia kamelikaravaaneja. 1960-luvun lopulla Moussa Traorén valtakaudella paikkakunnalle rakennettiin vankila, jonka vangit pakotettiin työskentelemään louhoksilla. Vankila suljettiin vuonna 1988.


title: Taoudénit

text: Taoudénitin alue on perusteilla oleva hallintoalue Malin pohjoisosassa.


title: Taoudénit

text: Satojen kilometrien päässä ihmisasutuksesta sijaitseva Taoudénitin allas on yksi maailman kuumimmista alueista. Sen äärimmäisen kuuman ja kuivan aavikkoilmaston keskimääräiset enimmäislämpötilat ovat heinäkuussa lähellä 48 °C ja jopa viileimpänä aikana joulu-tammikuussa yli 26 °C. Keskimääräinen sademäärä on 10 millimetriä vuodessa.


title: Taoudénit

text: Varhaisin maininta Taoudénitista on timbuktulaisen historioitsijan al-Sadin teoksessa "Tarikh al-Sudan". Sen mukaan marokkolaiset hyökkäsivät vuonna 1586 Taghazan suolakaivoksille 150 kilometriä Taoudénitista luoteeseen, minkä seurauksena osa työläisistä siirtyi "Tawdaniin". Édouard Cortier kävi Taoudénitissa ranskalaisen kameliratsastajajoukon kanssa vuonna 1906 ja julkaisi ensimmäisen kuvauksen kaivoksista. Tuolloin paikkakunnan ainoa rakennus oli Smidan linnoitus eli "ksar", jonka rauniot ovat yhä näkyvissä 600 metriä vankilarakennuksesta pohjoiseen.


title: Taoudénit

text: Taoudénitin kaivokset sijaitsevat muinaisen suolajärven pohjalla. Työläiset käyttävät alkeellisia hakkuja kaivaakseen kuoppia, jotka ovat yleensä viisi metriä leveitä ja neljä metriä syviä. Aluksi he kaivavat pois puolitoista metriä punaista savea, sen jälkeen useita kerroksia heikkolaatuista suolaa ja pääsevät vasta sitten käsiksi kolmeen hyvälaatuiseen suolakerrokseen. Suola leikataan 110 x 45 senttiä leveiksi ja viisi senttiä paksuiksi levyiksi, jotka painavat noin 30 kiloa. Kaksi hyvälaatuista kerrosta ovat riittävän paksuja, jotta ne voidaa halkaista kahtia, jolloin kolme kerrosta tuottavat yhteensä viisi levyä. Kun suola on siirretty pois kuopan pohjalta, työläiset ryhtyvät kaivamaan sen reunoja muodostaen syvennyksiä, joista saadaan lisää suolaa.


title: Taoudénit

text: Yhden kuopan ehdyttyä kaivetaan toinen, minkä seurauksena laajalla alueella on nykyään tuhansia kuoppia. Vuosisatojen aikana suolaa on louhittu kolmelta eri alueelta, joista uusimmat ovat lounaassa. Nämä kolme aluetta voidaan havaita selvästi satellittikuvista. Édouard Cortierin käynnin aikana vuonna 1906 louhokset sijaitsivat kolme kilometriä "ksarista" etelään, 1950-luvulla tuotanto oli siirtynyt viiden kilometrin päähän, ja nykyiset louhokset ovat yhdeksän kilometrin etäisyydellä.


title: Taoudénit

text: Vuosina 2007–2008 Taoudénitissa oli noin 350 kaivajaryhmää, jotka koostuvat yleensä yhdestä kokeneesta ja kahdesta muusta työläisestä. Yhteensä kaivajia oli siis noin tuhat. Miehet asuvat heikkolaatuisista suolaharkoista valmistetuissa alkeellisissa majoissa ja työskentelevät louhoksilla lokakuusta huhtikuuhun välttäen vuoden kuuminta aikaa, jolloin paikalla on vain kymmenkunta henkeä.


title: Taoudénit

text: Suolalevyt kuljetetaan autiomaan läpi Araouanen keitaan kautta Timbuktuun. Aikaisemmin ne vietiin aina kameleilla, mutta viime aikoina osa suolasta on kuljetettu nelivetoisilla kuorma-autoilla. Kamelimatka Timbuktuun kestää noin kolme viikkoa ja yksi kameli voi kantaa neljä tai viisi levyä. Yleinen käytäntö on, että neljästä Timbuktuun kuljetetusta levystä yksi kuuluu kaivajille ja kolme muuta ovat maksua kamelinomistajille.


title: Taoudénit

text: 1900-luvun puoliväliin saakka suola kuljetettiin kahdella suurella "azalaiksi" kutsutulla kamelikaravaanilla, joista toinen lähti Timbuktuun marraskuun alussa ja toinen kauden päättyessä maaliskuun lopussa. Amerikkalainen antropologi Horace Miner, joka vietti Taoudénitissa seitsemän kuukautta, arvioi että vuoden 1939–1940 talvikaravaani käsitti yli 4000 kamelia ja kokonaistuotanto oli 35 000 suolalevyä. Jean Clauzelin mukaan Timbuktuun saapunut suolamäärä kasvoi vuoden 1926 10 515 levystä 160 000 levyyn (4800 tonniin) vuosina 1957–1958. 1970-luvun alussa tuotanto kuitenkin väheni ja vuosikymmenen lopulla se oli 50 000 ja 70 000 levyn välillä.


title: Taoudénit

text: Moussa Traorén hallintokauden aikana vuonna 1969 Taoudénitiin rakennettiin vankila ja armeijan vartioasema. Vankilassa pidettiin poliittisia vankeja kunnes se suljettiin vuonna 1988. Monet vangeista olivat valtion virkamiehiä, joita syytettiin juonittelusta järjestelmää vastaan. Vangit työskentelivät suolalouhoksilla, joissa monet heistä kuolivat. Vankilarakennuksen raunioiden itäpuolella on 140 erillistä hautaa käsittävä hautausmaa. Noin kahdestatoissa nimetyssä haudassa lepäävät muun muassa:


title: Mitsubishi A5M

text: Mitsubishi A5M eli keisarillisen Japanin laivaston tyyppimerkinnältään tyypin 96 lentotukialushävittäjä () oli yksitasoinen kiinteällä laskutelineellä varustettu avo-ohjaamoinen yksipaikkainen hävittäjälentokone. Se oli ensimmäinen Japanissa suunniteltu ja valmistettu keisarillisen Japanin laivaston hävittäjälentokone. Sen suunnittelu alkoi helmikuussa 1934, ja sen pääsuunnittelija oli Jirō Horikoshi. Ensilento tapahtui helmikuussa 1935, ja käyttöönotto alkoi keväällä 1937. Koneita valmistettiin ainakin 980 kappaletta.


title: Mitsubishi A5M

text: "A5M Claude" oli lentäjien suosima ja liikehtimiskykyinen. Koneen suoritusarvoja rajoittivat pienitehoinen 710–785 hevosvoiman Nakajima Kotobuki -tähtimoottori (versiossa A5M4) ja kevyt aseistus (2x 7,7 mm konekiväärit ja 60 kg pommeja). Saman version saavuttama huippunopeus oli 440 km/h, lakikorkeus 9 800 m ja toimintamatka 1 200 km. Vielä 1930-luvun lopulla suoritusarvot olivat muihin aikakauden koneisiin verrattaessa hyviä.


title: Mitsubishi A5M

text: Joulukuussa 1941 konetyyppi oli Keisarillisen Japanin laivaston tukialuksilla: Hōshō, Ryūjō ja Zuihō, aikaisemmin samana vuonna vielä Sōryū.


title: Mitsubishi A5M

text: Konetyyppi poistettiin rintamakäytöstä vuonna 1943. Sen seuraaja oli A6M Reisen, joka tunnettiin yleisesti "Zero"-nimellä.


title: Mitsubishi A5M

text: Laivastoesikunta aloitti huhtikuussa 1932 kunnianhimoisen varustautumisohjelman, jonka tarkoituksena oli poistaa riippuvuus ulkomaisista lentokonetoimittajista. Nakajima ja Mitsubishi valmistivat 7-Shi-spesifikaation perusteella lentokoneet B3N1 ja 1MF10, jotka kumpikin laivasto hylkäsi koelentojen jälkeen. Hankinta kohdistui Nakajiman A2N1 koneen pohjalta valmistettuun A4N1-koneeseen, joka osoittautui palveluksessa heikoksi. Helmikuussa 1934 esikunta julkaisi uudet 9-Shi-vaatimukset uudeksi yksipaikkaiseksi hävittäjäksi.


title: Mitsubishi A5M

text: Komentajakapteeni Hideo Sawain luonnostelemien, 9-Shi-vaatimusten mukaisesti hävittäjän maksiminopeuden tuli olla 350 km/h 3000 metrin korkeudella. Sen nousunopeuden 5000 metriin tuli olla 6 minuuttia 30 sekuntia. Koneen siipien kärkiväli ei saanut ylittää 11 metriä ja pituuden 8 metriä. Sen aseistuksena tuli olla kaksi 7,7 millimetrin konekivääriä. Vaatimuksiin ei sisältynyt varusteita lentotukialus toimintaa varten, koska haluttiin helpottaa suunnittelua haastavien vaatimusten toteuttamiseksi.


title: Mitsubishi A5M

text: Mitsubishi määräsi uuden koneen pääsuunnittelijaksi Jiro Horikoshin ja häntä avustamaan Tomio Kubon, Yoshitoshi Sonen, Masakichi Mizunon, Ysohimi Hatanakan, Yoshio Yoshikawan ja Takefusa Morin. Sen lähtökohdaksi asetettiin suuri nopeus, keveys ja helppo hallittavuus, mitä pidettiin merkittävänä epäonnistuneiden 7-Shi testien jälkeen. Kone oli kiinteä laskutelineinen yksitasoinen ja kokometallirunkoinen. Prototyyppi valmistui tammikuussa 1935 ja sen koelennot aloittivat kuukautta myöhemmin Kamigaharassa Mitsubishin koelentäjä Yoshitaka Kajima sekä laivaston komentajakapteeni Sueto Kobayashi. Koelentojen aikana kone saavutti nopeuden 243 solmua, mikä ylitti laivaston vaatimukset.


title: Mitsubishi A5M

text: Ensimmäinen prototyyppi ei soveltunut lyhyille maakentille ja toisessa prototyypissä parannettiin lentäjän tuntumaa koneeseen laskussa lisäämällä siihen Tetsuo Nodan vuonna 1927 keksimät jaetut siivekkeet. Toinen prototyyppi testattiin Kushon koelentokeskuksessa ja sen sotilaskäyttöön soveltuvuutta Yokosukaan sijoitetussa lennostossa. Ensimmäisen prototyypin voimanlähteenä ollut 600 hevosvoiman Kotobuki 5 vaihdettiin toisessa prototyypissä 715 hevosvoiman Kotobuki 3:een. Seuraavat kolme prototyyppiä varustettiin 800 hevosvoiman Hikari 1 -moottorein, joiden jäähdytysjärjestelmä ei ollut riittävä. Lisäksi uusi moottori heikensi lentäjän näkyvyyttä eteenpäin sekä teki koneesta etupainoisen. Laivaston ilmavoimien esikunta valitsi koneen sarjatuotantoon nimellä laivaston tyypin 96 tukialushävittäjänä (A5M1), jolloin sen voimanlähteeksi määrättiin 580 hevosvoiman Nakajima Kotobuki 2-kai-1 -moottori, joka oli palveluskäytössä osoittautunut luotettavaksi.


title: Mitsubishi A5M

text: Toisen prototyypin huomiota herättäneet suoritusarvot herättivät mielenkiinnon maavoimien lentojoukoissa, joka tilasi vastaavan koneen merkinnällä Ki-18. Koneen voimanlähteenä oli Nakajima Kotobuki 5 ja se oli kaikin puolin identtinen Ka-14:n kanssa lukuun ottamatta poistettua lentotukialusvarustusta. Maavoimien lentojoukkojen lentäjät testasivat konetta Tachikawassa, missä sen todettiin olevan 45 km/h nopeampi kuin palveluksessa oleva kaksitasoinen Kawasaki Ki-10-I-hävittäjä. Kone todettiin kuitenkin heikoksi koneiden välisessä taistelussa. Esikunta loi vaatimukset uudelle hävittäjälle, jonka tuli ylittää nopeudessa Ki-18 ja olla kaartotaistelukyvyltään parempi kuin Ki-10. Mitsubishi teki kaksi Ki-33 konetta, jotka perustuivat Ki-18 koneeseen varustettuna Nakajima Ha-1a moottorilla. Nakajiman Ki-27 osoittautui kuitenkin koelennoissa paremmaksi tullen valituksi.


title: Mitsubishi A5M

text: Mitsubishi A5M1 otettiin keisarillisen Japanin laivaston lentolaivueissa palveluskäyttöön alkuvuodesta 1937. Toisen Kiinan-Japanin sodan alkaessa heinäkuussa 1937 tuotantolinjat olivat siirtyneet Nakajima Kotobuki 2 kai 3A -moottorein varustettujen A5M2a-koneiden valmistukseen. Shanghaihin saapuneiden 12. ja 13. kokutain A5M2-hävittäjien avulla keisarillisen Japanin laivaston ilmavoimat saavuttivat ilmaherruuden kärsittyään pahoja tappioita lentäessään Nakajima A2N1 ja A4N1-koneilla. Konetyyppiä käytettiin myös erilaisten uusien kehitteillä olevien järjestelmien testauksessa kuten A6M2-koneen lisäpolttoainesäiliöiden sekä 20 mm Oerlikon FF -kanuunan testauksessa (A5M1a).


title: Mitsubishi A5M

text: Kiinassa käytyjen taisteluiden aikana tuotanto vaihdettiin suljettavalla kuomulla, 640 hevosvoiman Kotobuki 3 -moottorilla sekä kolmilapaisella potkurilla varustetuksi A5M2b:ksi. Lentäjät eivät pitäneet suljetun kuomun rajoitetummasta näkyvyydestä ja siitä luovuttiin. Taisteluissa koneet saavuttivat täydellisen ilmaherruuden ja ne osoittautuivat varsin taistelukestäviksi. Kaksi A5M3 prototyyppiä, joiden voimanlähteenä oli Ranskasta hankitut 610 hevosvoiman Hispano-Suizan nestejäähdytteiset V12 -moottorit, valmistettiin. Lisäksi koneissa testattiin moottorin läpi ampuvaa 20 millimetrin tykkiä. Vaikka koneet olivat hieman nopeampia kuin edeltäneet mallit ei niitä kuitenkaan tilattu ulkomaisen moottoritoimittajan vuoksi.


title: Mitsubishi A5M

text: Kiinalaisten vetäessä ilmavoimiensa koneet pois A5M2-koneiden toiminta-alueelta kasvoi toimintasädevaatimus. Paranneltu A5M4 oli ulkoisesti identtinen avoimine ohjaamoineen loppusarjan A5M2b-koneiden kanssa. Sen voimanlähteenä oli Kotobuki 41 ja koneeseen oli asennettavissa 160-litran lisätankki rungon alle. Ensimmäiset uudet koneet luovutettiin taistelujoukoille Kiinaan vuonna 1938 ja ne pakottivat kiinalaiset siirtämään koneensa yhä kauemmas etulinjasta. Kone oli valmistusmääriltään suurin alatyyppi ja se säilyi Nagoyan tehtaan tuotannossa aina vuoteen 1940 saakka. Lisäksi K.K. Watanabe Tekkosho ja Dai-Nijuichi Kaigun Kokusho eli Omuran 21. laivaston lentovarikko valmistivat 200 konetta valmistettiin. Tuotannon loppuvaiheessa moottoriksi vaihdettiin Kotobuki 41 kai, minkä lisäksi tehtiin pieniä muutoksi rakenteeseen. Konetyyppi poistettiin taistelutehtävistä 1941.


title: Suomen Palloliiton Saimaan piiri

text: Saimaan piiri (vuosina 1924–1945 Viipurin piiri) oli vuosina 1924–1994 toiminut Suomen Palloliiton piirijärjestö. Talvisotaan asti sen kotipaikka oli Viipuri, mutta sodan myötä piiritoimisto muutti Lappeenrantaan. Piiri hallinnoi jalka- ja jääpalloa aluksi Viipurin kaupungissa, josta sen toimialue laajeni kattamaan koko Suomen Karjalan eteläosa, ja lopulta Saimaan ympäristössä. Nykyään piirin alue on osa Kaakkois-Suomen piiriä.


title: Suomen Palloliiton Saimaan piiri

text: Jalkapalloa pelattiin Suomessa ensimmäistä kertaa Turussa vuonna 1890, ja Suomen Karjalaan laji levisi koululaisurheilun kautta vuosikymmenen lopulla. Viipuriin lajin toi siihen ulkomailla tutustunut voimistelunopettaja Max Alfthan. Viipurin suomalaisen reaalilyseon ensimmäinen jalkapallo ostettiin vuonna 1896. Laatokan rannalla Sortavalassa Sortavalan seminaarin voimistelunopettaja Carl Poppius, joka oli suomentanut ruotsalaisen Viktor Balckin julkaisemat säännöt, otti lajin voimistelutuntien ohjelmaan vuonna 1898. Karjalan ensimmäinen urheiluseura, joka kokosi jalkapallojoukkueen, oli tiettävästi Viipurin IFK vuonna 1904. Jääpallo puolestaan saapui 1890-luvun lopulla Pietarista Viipuriin ja samoihin aikoihin Ruotsista Helsinkiin. Viipuriin lajitietämyksen ja ensimmäiset pelivälineet toi Viipurin Luistinklubissa vaikuttanut kauppias Otto Wächter. Kaupungin ensimmäinen jääpalloseura Wiborgs Hockeyklubb perustettiin talvella 1896 tai 1897. Hockeyklubb oli helsinkiläisten Unitasin, Polyteknikkojen Voimistelu- ja Urheiluseuran, Stjärnanin, turkulaisten Åbo Idrottsvännerin, Turun Jalkapalloseuran ja kokkolalaisen Idrottens Vännerin ohella yksi paikalla olleista seuroista, kun lajien kattojärjestö Suomen Palloliitto perustettiin Helsingissä 19. toukokuuta 1907. Lajien ensimmäisistä Suomen-mestaruuksista pelattiin vuonna 1908.


title: Suomen Palloliiton Saimaan piiri

text: Palloliiton Viipurin piirin perustivat IFK, Viipurin Reipas ja Viipurin Sudet Kulma-kahvilassa vuoden 1924 alkupuolella. Tarkka perustamispäivä on epäselvä, mutta Palloliitto hyväksyi piirin jäsenekseen 19. huhtikuuta. Se oli liiton kolmas piirijärjestö saman vuoden tammikuussa perustettujen Helsingin ja Vaasan piirien jälkeen. Alkuvuosina piiriin kuului vain viipurilaisseuroja ja muu Karjalankannas tuli mukaan vähitellen. Lappeenrannan ja Vuoksenlaakson seurat liittyivät piiriin 1930-luvun alussa. Sortavalan ja Joensuun seurat Karjalan pohjoisosasta perustivat vuonna 1930 oman Karjalan piirinsä, joka vuonna 1938 jakautui Sortavalan ja Joensuun piireiksi.


title: Suomen Palloliiton Saimaan piiri

text: Piirin perustamishetkellä Viipurilla oli jo vahvat palloiluperinteet, ja se oli maan johtava jääpallokaupunki. Vuonna 1912 perustettu jalka- ja jääpallon erikoisseura Sudet oli voittanut seitsemän jääpallon Suomen-mestaruutta ja ollut loppuottelun häviävänä osapuolena kolme kertaa. Myös IFK ja Suomen Lyseoiden Urheilijoiden (SLU) Viipurin osasto olivat yltäneet loppuotteluun. Jalkapallossa Reipas oli yltänyt loppuotteluun neljästi. Tuolloin mestaruudet ratkaistiin vielä cup-kilpailussa; sarjamuotoinen kilpailu alkoi jalkapallossa 1930 ja jääpallossa 1931. Neljä vuotta piirin jälkeen perustettiin Viipurin Palloseura (ViPS), johon liittyi Susien nuorempia pelaajia sekä pelaajia yleisseuroista Reipas ja IFK. Uusi seura haastoi Sudet erityisesti jääpallossa ja voitti Suomen-mestaruuden vuosina 1931 ja 1936. Sudet pysyi silti johtavana seurana ja voitti toiset seitsemän mestaruutta, joista viimeisen vuonna 1933. Myös piirin muut alueet osoittivat kehittymisen merkkejä, kun Ylä-Vuoksen Palloseura (YVPS) Ensosta sijoittui toiseksi vuonna 1939. Jalkapallossa Reipas ylsi loppuotteluun jälleen vuonna 1927 ja Sudet sijoittui kolmanneksi vuosina 1933 ja 1937. Susien lisäksi vuonna 1930 perustetussa jalkapallon mestaruussarjassa ehtivät vierailla Reipas ja ViPS. Kaupungin nuoremmista seuroista Viipurin Pallokerho (ViPK) ja Viipurin Ilves pelasivat parhaimmillaan toiseksi korkeimmalla sarjatasolla suomensarjassa.


title: Suomen Palloliiton Saimaan piiri

text: Viipurin piiriin kuului 15 seuraa vuonna 1933, ja sotia edeltävä huippu oli 23 seuraa vuonna 1936. Seurojen sekä rekisteröityjen joukkueiden ja pelaajien määrässä Viipuri oli Palloliiton toiseksi suurin piiri Helsingin jälkeen. Viipurilla oli vahva edustus myös Suomen Työväen Urheiluliitossa, joka järjesti omia kilpailujaan. Talikkalan Toverit voitti TUL:n jalkapallomestaruuden vuosina 1931 ja 1933 ja jääpallomestaruuden vuosina 1930, 1932 ja 1935. Toinen menestynyt TUL-seura Viipurista oli Sorvalin Veikot, joka ylsi jääpallon loppuotteluun vuosina 1933, 1938 ja 1939.


title: Suomen Palloliiton Saimaan piiri

text: Suomen ja Neuvostoliiton välinen talvisota alkoi marraskuussa 1939. Maaliskuussa 1940 solmitussa Moskovan rauhassa Suomi menetti Viipurin ja suuren osan Karjalasta. Viipurin piirin alueesta oli jäljellä enää tynkä ja jäsenseuroista neljä: Etelä-Saimaan Kisa (ESK) Lauritsalasta, Lappeenrannan Urheilu-Miehet (LUM) Lappeenrannasta, Simpeleen Urheilijat (SiU) Simpeleeltä ja YVPS. Viipurin menetyksestä johtuen piiri muutti Lappeenrantaan, jossa pidettiin ensimmäinen piirikokous syyskuussa 1940. Vuonna 1942 kokous pidettiin Imatralla, ja vuonna 1943 piiri palasi lyhyesti Viipuriin suomalaisten vallattua kaupungin takaisin jatkosodassa. Sodan päättyessä syyskuussa 1944 aikaisemmat, vuoden 1940 rajat kuitenkin säilyivät ja piirin oli palattava Lappeenrantaan.


title: Suomen Palloliiton Saimaan piiri

text: Useat viipurilaisseurat löysivät sodan jälkeen kodin muualta Suomesta ja jatkavat toimintaansa tänäkin päivänä. Sudet muutti Helsinkiin vuonna 1940 ja edelleen Kouvolaan 1962. Evakkoseura yhdistyi kilpakumppaninsa ViPSin kanssa ja voitti ainoan Suomen-mestaruutensa jalkapallossa sodan aikana vuonna 1940, mutta myöhemmin seura ei ole saavuttanut Viipurin-vuosiensa menestystä. Reipas siirtyi Lahteen ja voitti mestaruuden jalkapallossa vuosina 1963, 1967 ja 1970. Ilves muutti Tampereelle, vaihtoi nimekseen Ilves-Kissat ja voitti mestaruuden jalkapallossa vuonna 1950. ViPK muutti Susien tavoin Helsinkiin, jossa se toimii nimellä Pallokerho-35 (PK-35).


title: Suomen Palloliiton Saimaan piiri

text: Piirin nimeksi vaihdettiin Saimaan piiri vuonna 1945, ja samassa yhteydessä Savonlinnan alue siirtyi sen osaksi Savon piiristä. Mikkeli seurasi perässä vuonna 1952. TUL:n seurat liittyivät Palloliiton kilpailuihin vuonna 1948 ja Palloliiton ja sen piirien jäseniksi vuonna 1955, mistä seurasi kolmas hyppäys Saimaan piirin jäsenmäärässä. Piirin juhliessa 50-vuotissyntymäpäiväänsä vuonna 1974 sillä oli 46 jäsenseuraa.


title: Suomen Palloliiton Saimaan piiri

text: Sotien jälkeen piirin seurat pelasivat jalkapalloa ylimmillään maan kolmanneksi korkeimmalla sarjatasolla eli maakuntasarjassa. Kaudella 1946–1946 sarjan Karjalan lohkossa olivat LUM, Savonlinnan Pallokerho (SaPKo), SiU ja YVPS, joista jälkimmäinen nousi suomensarjaan. Seura putosi takaisin kuitenkin jo yhden kauden jälkeen, ja sama kohtalo oli seuraavilla yrittäjillä SaPKolla kaudella 1949 ja Lappeenrannan Pallo-Tovereilla (LrPT) kaudella 1956. Tämän jälkeen piirin jalkapalloherruus siirtyi Mikkeliin, jonka seuroista Mikkelin Pallo-Kissat (MiPK) ja Mikkelin Palloilijat (MP) ylsivät mestaruussarjatasolle, jossa ne pelasivat yhteensä 36 kautta. MP sijoittui toiseksi vuosina 1970, 1972 ja 1991, kolmanneksi vuonna 1990 ja voitti lisäksi Suomen cupin vuosina 1970 ja 1971. Muutoin piirin menestys jalkapallossa maan huipulla oli olematonta, sillä muiden suurten kaupunkien Lappeenrannan, Imatran ja Savonlinnan seurat ole koskaan pelanneet korkeimmalla sarjatasolla. Jääpallossa taso oli leveämpää ja mestaruussarjakausia kertyi LUM:lle ja sen seuraajalle Veiterälle, YVPS:lle ja sen seuraajalle Imatran Pallo-Salamille (PaSa), Lappeenrannan Pallolle (LaPa), SaPKolle, LrPT:lle ja MP:lle. LUM voitti mestaruuden 1949 ja Veiterä vuosina 1951, 1955 ja 1957, minkä lisäksi Veiterä sijoittui useasti hopealle ja pronssille. MP saavutti kultaa vuonna 1968, hopeaa vuonna 1969 ja pronssia vuonna 1970, ja LaPa oli hopealla vuonna 1966. Palloliitosta erillinen Suomen Jääpalloliitto perustettiin vuonna 1972.


title: Suomen Palloliiton Saimaan piiri

text: Piiri ja lappeenrantalaisseurat LaPa ja Lauritsalan Työväen Palloilijat järjestivät juniorijalkapalloilijoiden Saimaa-turnauksen ensimmäistä kertaa syksyllä 1976. Se on Helsinki-cupin jälkeen Suomen toiseksi vanhin edelleen järjestettävä juniorijalkapalloturnaus.


title: Suomen Palloliiton Saimaan piiri

text: Saimaan ja Kymenlaakson piirit yhdistyivät ja muodostivat nykyisen Kaakkois-Suomen piirin vuonna 1994. Uuteen piiriin kuuluvat Etelä-Karjalan ja Kymenlaakson maakunnat kokonaisuudessaan sekä osia Etelä-Savon, Päijät-Hämeen ja Uudeenmaan maakunnista.


title: Suomen Palloliiton Saimaan piiri

text: Palloliiton sarjoihin osallistumisen lisäksi piirin seurat pelasivat toisiaan vastaan piirinmestaruuskilpailuissa. Piiri järjesti näitä kilpailuja useissa luokissa ja myös juniorijoukkueille. Seuraavissa luetteloissa ovat I luokan mestarit.


title: Suomen Palloliiton Saimaan piiri

text: Seuraavassa on luettelo piirin jäsenseuroista sen ensimmäisen 50 toimintavuoden aikana (1924–1974).


title: Harold Franks

text: Harold ”Harry” Franks oli brittiläinen nyrkkeilijä ja olympiamitalisti. Hän edusti seuratasolla lontoolaista St. Pancras Amateur Boxing Clubia. Franks osallistui Antwerpenin olympialaisiin 1920, joissa hän sai pronssia alle 79,4-kiloisten sarjasta.


title: Luolahyeena

text: Luolahyeena ("Crocuta crocuta spelaea") on sukupuuttoon kuollut täplähyeenan alalaji, joka eli vielä viime jääkaudella. Luolahyena söi lihaa. Enimmäkseen luolahyeena käytti ehkä raatoja ravintonaan. Luolahyenasta otettujen DNA-näytteiden perusteella luolahyena olisi sama laji kuin täplähyeena, mutta isompi.


title: The Wonder Years (Wonder Girlsin albumi)

text: The Wonder Years on Wonder Girls -yhtyeen debyyttialbumi, jonka on tuottanut Park Jin-young.


text: "The Wonder Years" julkaistiin 13. syyskuuta 2007. Vaikka albumilla on uutta musiikkia yhtyeeltä, albumi sisältää myös kappaleita yhtyeen ensimmäiseltä singleltä, "The Wonder Begins". Kappaleet ovat "Irony", "Bad Boy" ja "미안한 마음" (It's Not Love). Koska ensimmäisellä singlealbumilla oli mukana Hyuna, joka oli lähtenyt yhtyeestä singlejulkaisun jälkeen, kappaleiden rap-osuudet piti räpätä uudelleen, jonka teki yhtyeen nykyinen räppäri, Yubin.


text: "Tell Me" oli ensimmäinen single, joka julkaistiin albumilta. Kappaleen debyyttiesiintyminen oli MBC:n "Music Core" -ohjelmassa 7. syyskuuta 2007. "Tell Me"-kappaleesta tuli Wonder Girls:n No. 1 hitti, joka teki yhtyeestä idoliyhtyeen. Mutta koska Yubin liittyi niin myöhään yhtyeeseen, hänen räppäämistään ei ollut "Tell Me"n albumiversiossa.


text: Toinen single albumilta oli 이 바보 (""This Fool""), jolla oli debyyttiesiintyminen MBC:n "Music Core" -ohjelmassa 10. joulukuuta 2007. Kappaletta oli käytetty elokuvan "I Like It Hot" promootioihin tammikuussa 2008. Elokuvassa oli Wonder Girlsin jäsen Ahn Sohee.


title: Albert Zürner

text: Albert Zürner (30. tammikuuta 1890 Hampuri – 13. heinäkuuta 1920 Hampuri) oli saksalainen uimahyppääjä ja olympiavoittaja. Hänen seuransa oli Schwimmverein Stern Hamburg.


title: Albert Zürner

text: Zürner sijoittui Ateenan välikisoissa 1906 kerroshypyissä neljänneksi. Hän voitti maassaan yhden Keisarin Cupin ja yhteensä neljä Hampurin Cupia ennen kuin osallistui Lontoon olympialaisiin 1908, joissa hän sai kultaa kolmen metrin ponnahduslautakilpailusta. Zürner oli vuoden 1912 olympiakisoissa korkeushypyssä alkulohkonsa kuudes eikä päässyt jatkoon. Samoissa kisoissa hän sijoittui ponnahduslaudalla neljänneksi ja voitti hopeaa kymmenen metrin kerroshypyistä. Zürner voitti maansa mestaruuden kolmen metrin ponnahduslaudalta vuosina 1916 ja 1919.


title: Albert Zürner

text: Zürner kuoli 30-vuotiaana sukellusonnettomuudessa Hampurissa. Hänet kelpuutettiin uinnin kansainväliseen kunniagalleriaan vuonna 1988.


title: Eterna (kellovalmistaja)

text: Eterna on sveitsiläinen luksuskelloja valmistava yritys, jonka perustivat Dr Josef Girard ja Urs Schild vuonna 1856 Solothurnissa. Aluksi yritys erikoistui valmistamaan taskukelloja herätystoiminnolla. Vuonna 1906 yrityksen nimi vaihdettiin U. Schildistä Eternaksi. Vuonna 1908 yritys alkoi ensimmäisenä maailmassa valmistaa herätystoiminnolla varustettuja rannekelloja.


title: Eterna (kellovalmistaja)

text: Eternan koneistoja valmistava osa irtautui omaksi yrityksekseen, ETA SA:ksi. Vuonna 1995 Eternan osti saksalainen Porsche Design, joka myi Eternan vuonna 2011 China Haidian Groupille.


title: Pääkone

text: Pääkone tarkoittaa laivassa käytettävää moottoria, joka työntää sitä eteenpäin. Nykyään pääkone on melkein poikkeuksetta dieselmoottori, mutta myös turbiinit mm. kaasuturbiini ja höyryturbiini saattavat olla pääkoneina. Mäntähöyrykonetta ei enää nykyään pääkoneenä käytetä. Laivoissa on myös toinen koneryhmä pääkoneen lisäksi; apukoneet. Ne pitävät laivan sähköverkkoa yllä ja hoitavat myös laivan lämmityksen. Apukoneiden ansiosta laivan pääkonetta ei tarvitse käyttää satamassa.


title: Pääkone

text: Laivoissa, joissa on dieselsähköinen voimansiirto, ei ole varsinaista pääkonetta, vaan useita dieselmoottoreita tuottamassa sähköä generattoreiden avulla ja sähkömoottorit pyörittämässä potkureita tai ruoripotkureita.


title: Pääkone

text: Myös joissakin dieselvetureissa on erillinen pääkone ja apukone, esim. Dv12. Pääkone tekee voiman liikkumiseen, kun taas apukone pyörittää generaattoria ja kompressoria.


title: Orient Watch Company

text: Orient Watch Company, Limited ("オリエント時計株式会社 Oriento Tokei Kabushikigaisha?") ("puhekielessä Orient") on japanilainen kellovalmistaja ja Japanin suurin mekaanisia kelloja valmistava yritys, joka perustettiin vuonna 1950 Tokiossa. Vuonna 2001 siitä tuli Seikon tytäryhtiö ja vuonna 2009 täysin Seiko Epsonin omistama. Yritys valmistaa mekaanisia-, että kvartsikelloja, mutta keskittyy enemmän mekaanisiin kelloihin, erottautuen näin muista japanilaisista valmistajista.


title: Orient Watch Company

text: Orientin mallistot vaihtelevat halvoista 50$ (USD) -kelloista, aina 7 000$ kelloihin. "Orient Star" ja "Orient Star Royal" ovat Orientin keski- ja korkeanluokan mallistoja, kun taas "Royal Orient" on lippulaivamallisto.


title: Viisi päivää vuorilla

text: Viisi päivää vuorilla ("Five Days One Summer") on Fred Zinnemannin ohjaama yhdysvaltalainen draamaelokuva vuodelta 1982. Se oli Zinnemannin viimeinen ohjaustyö. Elokuvan pääosissa olivat Sean Connery, Betsy Brantley ja Lambert Wilson.


title: Viisi päivää vuorilla

text: Kay Boylen tarinaan perustuvassa, 1930-luvulle sijoittuvassa draamassa skottitohtori (Connery) on nuoren naisystävänsä kanssa lomalla Sveitsin Alpeilla, jossa viimemainittua alkaa liehitellä komea kiipeilyopas.


title: Viisi päivää vuorilla

text: "Video-oppaassa" vuodelta 1994 Bello Romano kutsuu elokuvaa 1930-luvulle sijoittuvaksi vaatimattomaksi saippuadraamaksi ja antaa sille kolme tähteä viidestä, mikä vastaa sanallista arviota ”hyvä”. "VideoHound’s Golden Movie Retriever" antaa elokuvalle kaksi tähteä neljästä.


title: Sofim 8140

text: Sofim 8140 on 2,4-, 2,5- ja 2,8-litraisten dieselmoottorien perhe, jossa on lukuisia versioita ja niiden variantteja. Moottoreita on asennettu useiden eri ajoneuvovalmistajien tuotteisiin, lähinnä hyötyajoneuvoihin. Näitä ovat muun muassa Fiat, Iveco ja Sevel (Fiat-, Peugeot- ja Citroën-hyötyajoneuvot). Lisäksi aasialainen hyötyajoneuvovalmistaja Fuso (Daimler AG:n omistama, ks. Mitsubishi-Fuso) käyttää Sofim-moottoreita osassa autojaan.


title: Sofim 8140

text: 8140.61, 8144.61, vapaasti hengittävä, 2445 cc, poraus 93 mm, isku 90 mm 70 hv / 3 900 rpm, mekaaninen Bosch VE-ruiskupumppu, epäsuora ruiskutus, Renault-tunnus: S8U 720, 722


title: Sofim 8140

text: Sovellukset:


title: Sofim 8140

text: Tehokkaampi versio, 72 hv / 3 900 rpm, Renault S8U 730, 731


title: Sofim 8140

text: 8140.21, 8144.21 oli turboahdettu versio suorasuihkutuksella. Suurin teho oli 95 hv / 4 100 rpm, vääntö on 217 Nm käyntinopeudella 2 300 rpm. Myös tunnuksella Renault S8U 750.


title: Sofim 8140

text: 8144.81, turboahdettu, 90 hv / 4 100 rpm


title: Sofim 8140

text: 8144.91, turboahdettu, välijäähdyttimellä, 101 hv / 4 100 rpm


title: Sofim 8140

text: 2499 cc, polttoaineen suorasuihkutus, 75 hv / 4 200 rpm


Sofim 8140


title: Sofim 8140

text: Hieman paranneltu versio, 80 hv / 4 000 rpm


title: Sofim 8140

text:
8140.27, turboahdettu, välijäähdyttimellä, teho: 103 hv / 3 800 rpm, vääntö: 225 Nm / 2 000 rpm
Samasta versiosta on pienempitehoinen variantti, 94 hv / 3800 rpm


title: Sofim 8140

text: 8140.47, suorasuihkutus, turboahdin, välijäähdytin, teho: 115 hv / 4 000 rpm, vääntö: 245 Nm / 2 000 rpm


title: Sofim 8140

text: 8140,67, vapaasti hengittävä, epäsuora polttoaineen suihkutus, 85 hv / 4 200 rpm


title: Sofim 8140

text: 8144,67, 75 hv / 4 200 rpm


title: Sofim 8140

text: 8144,97, turboahdin, epäsuora suihkutus 115 hv / 3 900 rpm, 8144.97S 105 hv / 4 100 rpm


title: Sofim 8140

text: Sarja 3 otettiin käyttöön vuonna 1996, jolloin se asennettiin aluksi toisen sukupolven Renault Masteriin. Poraus on 94,4 ja isku 100 mm. Tilavuudeksi tuli siten 2 799 cc.


title: Sofim 8140

text:
Sovellukset:
8140.63, vapaasti hengittävä versio, 2,8-litrainen suorasuihkutteinen diesel


title: Sofim 8140

text: 8140.23, 2,8-litraimem turbodiesel ilman välijäähdytintä, suorasuihkutus, 103 hv / 3 600 rpm, 240 Nm / 1 900 rpm


title: Sofim 8140

text: 8140.43, turboahdettu, välijäähdytin, suorasuihkutus, 118 hv / 3 600 rpm, 270 Nm / 1 800 rpm


title: Sofim 8140

text: 8140.43S, yhteispaineruiskutus (common rail), 127 hv / 3 600 rpm, 285 Nm / 1 800 rpm


title: Sofim 8140

text: 8140.43B, pienempitehoinen common rail -versio. Teho oli alennettu 106 hv / 3 600 rpm ja vääntömomentti 260 Nm / 1 800 rpm.


title: Sofim 8140

text: 8140.43N, muuttuvalla ahtimen geometrialla, 145 hv / 3 600 rpm, 320 Nm / 1 500 rpm


title: Sofim 8140

text: 8144.65, Fiat 132 -mallissa, 1978–1984, käytetty 2,0 litran dieselmoottori, 60 hv / 4 400 rpm, Bosch VE -jakajapumppu


title: Orient

text: Orient ( ’nousta’ > "oriens" ’itä’), suomeksi "Orientti", "Itämaat", viittaa Aasian alueisiin, etenkin Lähi-itään.


title: Orient

text: Orient voi myös tarkoittaa:


title: Tehdas (täsmennyssivu)

text: Tehdas voi tarkoittaa seuraavia asioita:


title: Evernote

text: Evernote on Evernote Corporationin ylläpitämä muistiinpanosovellus. Sen käyttäminen edellyttää rekisteröitymisen.


title: Evernote

text: Evernotea voi käyttää tietokonesovelluksella, mobiilisovelluksella, Apple Watchilla, Android Wearilla, Samsung Galaxy Gearilla, Pebblellä, Google Glassilla ja selaimella. Muistiinpanot synkronoidaan automaattisesti eri laitteiden kesken, jos verkkoyhteys on käytössä.


title: Evernote

text: Evernote-sovellus on saatavilla Windowsille, Macintoshille ja Chromebookille. Evernotella voi luoda tekstiä, kuvia ja äänimuistiinpanoja. Sovelluksella voi ottaa leikkeitä verkkosivujen linkeistä ja kuvista. Lisäksi siinä on tekstintunnistus kuvia varten.


title: Evernote

text: Evernoten mobiilisovellus on saatavilla Androidille, iOS:lle, Windows Phonelle, BlackBerrylle ja WebOS:lle. Sovelluksella voi ilmaistilillä luoda muistiinpanoja, muistikirjoja, käyttää Google Mapsia, äänittää ja ottaa kuvia. Kuviin voi lisätä otsikon, tekstiä, liitteitä ja avainsanoja. Tavallisten muistiinpanojen tekstiä voi lihavoida, kursivoida, alleviivata ja sitä voi luetteloida ja numeroida. Muistiinpanoihin voi liittää myös äänitteitä, ja lisäksi Evernotessa on puhetunnistus. Mobiilisovelluksessa voi käyttää apuna myös useita lisäosia.


title: Evernote

text: Evernotea voi käyttää lähes kaikilta selaimilta. Selainversiossa voi kirjautumisen jälkeen käsitellä muistiinpanoja. Tekstiä voi muokata yleisimmillä ominaisuuksilla (lihavointi, kursivointi, alleviivaus, päälleviivaus, ylä- ja alaindeksit, vaakaviiva, numerointi ja luettelointi, fontit, fonttien värit ja tasaukset). Lisäksi muistiinpanoihin voi lisätä tunnisteita ja kuvia. Muistiinpanot tallentuvat ja synkronoituvat oletuksena automaattisesti. Firefoxiin ja Chromeen on ladattavissa Evernote Web Clipper -lisäosa, jolla voi tallentaa verkkosivujen kuvakaappauksia muistiinpanoiksi.


title: Evernote

text: Evernoten käyttäminen edellyttää rekisteröitymisen. Normaali käyttäjätunnus on maksuton ”Free”-tili, jolla on rajoittuneet käyttäjäoikeudet ja 60 MB muistitilaa kuukaudessa. Maksullisella ”Premium”-tilillä saa enemmän muistikapasiteettia, offline-käyttömahdollisuuden ja muita lisäominaisuuksia. Premium-tili on mahdollista ansaita myös kutsumalla ystäviä Evernoteen. Lisäksi Evernotessa on yrityksille tarkoitettu Business-tili, jossa on mukana yritysten sisäiseen viestintään tarkoitettu "Work Chat" ja Context-ominaisuus.


title: Evernote

text: Kaikki lisäosat ovat ladattavissa erillisinä ohjelmina, joissa tehtävät muistiinpanot integroituvat Evernoteen.


title: Evernote

text: Penultimate on iPadille ladattava käsin kirjoittamiseen ja piirtämiseen tarkoitettu sovellus.


title: Evernote

text: Evernote Hello on ihmisten muistamiseen tarkoitettu lisäosa, joka on ladattavissa Androidille ja iOS:lle. Sovelluksella voi lisätä tietoja ja kuvia ihmisistä.


title: Evernote

text: Evernote Food on aterioiden muistamiseen tarkoitettu lisäosa, joka on ladattavissa Androidille ja iOS:lle. Sillä voi tallentaa tietoja ja kuvia aterioista ja ravintoloista. Lisäksi palveluun on tarkoitus linkittää tulevaisuudessa ruokareseptejä.


title: Evernote

text: Evernote Widget on Androidille ladattava lisäosa, jolla aloitusnäytölle voi luoda pikalinkkejä ja pienoisohjelmia.


title: Evernote

text: Evernote Scannable on iOS:lle ladattava lisäosa, jolla voi skannata paperisia asiakirjoja sähköisiksi. Ohjelma tunnistaa käyntikortit ja kuitit.


title: Evernote

text: Skitch on kuvien piirtämiseen ja kuvakaappausten jakamiseen tarkoitettu lisäosa, joka on ladattavissa Androidille, iOS:lle ja Macille. Sillä voi piirtää kuvien, kuvakaappausten tai karttojen päälle tai tyhjään alustaan.


title: Evernote

text: Evernoten perusti Phil Libin, joka johtaa yhä Evernote Corporationia. Evernoten ensimmäinen avoin beetaversio julkaistiin 24. kesäkuuta 2008. Myöhemmin samana vuonna Evernote oli vaarassa ajautua vararikkoon, kun yhtiöllä oli rahaa jäljellä vain kahdeksi viikoksi. Palvelun pelasti sen ruotsalainen käyttäjä, joka sijoitti yhtiöön puoli miljoonaa dollaria. Vuonna 2011 Evernote Corporation osti Skitch-kuvapalvelun ja alkoi tarjota sovellusta ilmaiseksi Androidin ja iOS:n sovelluskaupoissa.


title: Evernote

text: Evernote on saavuttanut paljon suosiota saatavuutensa vuoksi. Miljoonan käyttäjän rajapyykki saavutettiin toukokuussa 2009. Vuoden 2011 joulukuussa Evernotella oli 20 miljoonaa rekisteröitynyttä käyttäjää. Vuonna 2015 käyttäjiä oli yli sata miljoonaa, joista 8–9 miljoonaa käyttää maksullista versiota. Vuonna 2014 tehdyn kyselyn mukaan Evernotella on Suomessa noin 150 000 käyttäjää. Evernoten Alexa-sijoitus on 356. Sijoitus on noussut nopeasti, sillä vielä vuoden 2012 elokuussa se oli 1 376.


title: Evernote

text: Evernote on saanut pääasiassa myönteisiä arvioita. Vuoden 2012 alussa PC World vertaili Evernotea ja OneNotea toisiinsa. Vertailun mukaan Evernote oli parempi äänimuistiinpanoissa ja käyttöliittymässä. Evernotea syytettiin marraskuussa 2011 käyttäjien datan myymisestä mainostajille, mutta Evernote Corporationin toimitusjohtaja Phil Libin on kiistänyt tiedot.


title: Orientti

text: Orientti (latinan sanasta "oriens" ’itä’, joka perustuu sanaan "oriri" ’nousta’), itämaat, on alkuaan tarkoittanut Etu-Aasiaa ja Egyptiä. Sen jälkeen kun Rooma jakautui Itä- ja Länsi-Roomaan, se tuli merkitsemään koko Bysanttia. Toisinaan orienttiin lasketaan kuuluvan myös Pohjois-Afrikka.


title: Orientti

text: Yhteiskuntatieteellisessä tutkimuksessa "orientti" nähdään lännen luomana käsitteenä. Edward Said esittää teoksessaan "Orientalismi" (1978), että orientti on läntisen voimien, tieteentekijöiden, filosofien ja taiteilijoiden luoma käsite. Saidin mukaan länsi on toiseuttanut idän ja tehnyt siitä hegemonisen kulttuuris-maantieteellisen alueen samalla yleistäen alueelle tiettyjä ominaispiirteitä.


title: George M. Cohan

text: George Michael Cohan (3. heinäkuuta 1878 Providence – 5. marraskuuta 1942 New York) oli yhdysvaltalainen teatterimusiikin säveltäjä, näyttelijä ja tuottaja.


title: George M. Cohan

text: Cohanin molemmat vanhemmat olivat vaudeville-näyttelijöitä, ja hän aloitti näyttelijänuransa jo lapsena esiintymällä vanhempiensa ja sisarensa Josephinen kanssa nimellä The Four Cohans (suom. Neljä Cohania).


title: George M. Cohan

text: Vuonna 1904 Cohan aloitti pitkän yhteistyön käsikirjoittaja Sam Harrisin kanssa. Heidän ensimmäinen tuotantonsa oli "Little Johnny Jones", jossa Cohan näytteli. Näytelmästä tuli menestys ja sen kappaleista ”Yankee Doodle Boy” ja ”Give My Regards to Broadway” nousivat hiteiksi. Cohan ja Harris ohjasivat ja tuottivat lukuisia näytelmiä Broadwaylla. Heidän yhteistyönsä jatkui vuoteen 1919 asti.


title: George M. Cohan

text: Cohanin sävellys ”Over There” nousi kansalliseen suosioon vuonna 1917 Yhdysvaltojen liityttyä ensimmäiseen maailmansotaan. Yhdysvaltain kongressi myönsi Cohanille mitalin kappaleen säveltämisestä vuonna 1936.


title: George M. Cohan

text: Cohanin suosio kääntyi 1920-luvulle tultaessa laskuun, mutta hän jatkoi näytelmien kirjoittamista vuoteen 1928 asti. Yhteensä hän osallistui urallaan yli 40 näytelmän tekemiseen joko tuottajana, ohjaajana, käsikirjoittajana tai näyttelijänä. Hän näytteli 1930-luvulla myös elokuvissa.


title: George M. Cohan

text: Cohan kuoli New Yorkissa marraskuussa 1942. Samana vuonna ilmestyi hänen elämästään kertova elokuva "Yankee Doodle Dandy", jossa Cohania esitti James Cagney.


title: George M. Cohan

text: New Yorkin Times Squarelle pystytettiin vuonna 1959 pronssinen Cohanin näköispatsas.


title: Betty Comden

text: Betty Comden, alk. Elizabeth Bazya Cohen (3. toukokuuta 1917 New York – 23. marraskuuta 2006 New York) oli yhdysvaltalainen sanoittaja, teatterikäsikirjoittaja ja näyttelijä. Hänet tunnetaan parhaiten pitkästä yhteistyöstään Adolph Greenin kanssa. Comden ja Green käsikirjoittivat ja sanoittivat Broadway-näytelmiä näytellen itse useissa niistä. He olivat tunnettuja komedioistaan ja erityisesti satiirin käytöstään.


title: Betty Comden

text: Elizabeth Cohen syntyi New Yorkin Brooklynissä vuonna 1919. Hän opiskeli New Yorkin yliopistossa. 1930-luvun lopulla hän tutustui Adolph Greeniin, joka oli Comdenin tavoin etsimässä itselleen agenttia teatteriuransa aloittamiseksi.


title: Betty Comden

text: Uransa alkuaikana Comden ja Green esiintyivät yökerhokoomikoina The Revuers -nimisessä ryhmässä, johon kuului myös muun muassa Judy Holliday. Ensimmäisen Broadway-näytelmänsä he kirjoittivat vuonna 1944 yhdessä Leonard Bernsteinin ja Jerome Robbinsin kanssa; tuotannon nimeksi tuli "On the Town" ja se oli kaikkien neljän laulunkirjoittajan Broadway-debyytti. Comden ja Green toimivat näytelmässä käsikirjoittajina, sanoittajina ja näyttelijöinä.


title: Betty Comden

text: Vuonna 1945 he osallistuivat Gordon Mouldin musikaalin "Million Dollar Baby" kirjoittamiseen. Heidän ensimmäinen elokuvamusikaalinsa "Good News" syntyi vuonna 1947. Comdenin ja Greenin tunnetuin elokuva on vuoden 1952 "Laulavat sadepisarat", johon he kirjoittivat käsikirjoituksen. Elokuva ei ollut menestys ilmestymisvuonnaan, mutta siitä on myöhemmin tullut yksi musikaalielokuvan klassikoista. Muita elokuvamusikaaleja, joihin Comden ja Green tekivät käsikirjoituksen tai musiikkia, ovat muun muassa "Me tanssimme taas" (1947), "Ilo irti" (1949), "Iskelmäkaruselli" (1953), "Kuin paistetta päivän" (1955) ja "Langat kuumina" (1960).


title: Betty Comden

text: 1950-luvulla Comden ja Green palasivat Broadwaylle ja tekivät sarjan musikaaleja säveltäjä Jule Stynen kanssa. 1960-luvulla Comdenin ja Greenin ura kääntyi tilapäiseen laskuun eivätkä heidän musikaalinsa saavuttaneet suurta suosiota. Heidän seuraava menestynyt näytelmänsä oli säveltäjä Cy Colemanin kanssa kirjoitettu "On the Twentieth Century" vuonna 1978. Vuonna 1991 he kirjoittivat Tony-palkitun musikaalin "The Will Rogers Follies" ja samana vuonna heidät palkittiin Kennedy Center -palkinnolla urastaan teatteri- ja elokuvamusikaalien parissa.


title: Betty Comden

text: Comdenin ja Greenin työskentelytapa oli tavata joka päivä kello yhdestä kello viiteen iltapäivällä. He työskentelivät erikseen vain harvoin. Heidän yhteistyönsä jatkui Greenin kuolemaan asti vuonna 2002, mikä tekee heidän yhteistyökumppanuudestaan musikaaliteatterin historian pitkäikäisimmän.


title: Betty Comden

text: Comden ja Green voittivat urallaan viisi Tony-palkintoa yhteensä neljästä näytelmästä: "Applause", "Wonderful Town", "On the Twentieth Century" ja "Hallelujah, Baby". Sekä Comden että Green on valittu Songwriters Hall of Fameen ja Theatre Hall of Fameen. New Yorkin yliopiston alumnijärjestö on myöntänyt Comdenille vuoden nainen -palkinnon.


title: Nicolin prisma

text: Nicolin prisma on polarisaatioprisma, joka on tehty kahdesta toisiinsa yhdistetystä kalkkisälpäkiteestä. Se on nimetty fyysikko William Nicolin mukaan.


title: Nicolin prisma

text: Kalkkisälvän käyttäminen polarisaation aikaansaamiseksi aiheutti ongelman, koska yleensä kyseisessä kiteessä muodostuu kaksi sädettä polarisoitunutta valoa. Nicol ratkaisi ongelman halkaisemalla kiteen diagonaalisesti ja liittämällä puolikkaat takaisin yhteen sellaisella aineella, esimerkiksi kanadanbalsamilla, jossa toinen polarisoitunut säde heijastuu täysin sisäisestä liitospinnasta. Tällöin vain toinen polarisoituneista säteistä pääsee ulos prismasta.


title: Bulova

text: Bulova on yhdysvaltalainen kelloja valmistava yritys. Sen pääkonttori sijaitsee Woodsidessa, Queensissa, New Yorkissa.


title: Bulova

text: Vuonna 1875 Joseph Bulova perusti jalokivikaupan nimeltä "J. Bulova Company". 1911 Bulova alkoi myymään ja valmistamaan pöytä- sekä taskukelloja. 1919 Bulova julkaisee miesten rannekellomalliston. Yrityksen nimi vaihtui Bulova Watch Company, Inc:si vuonna 1923.


title: Bulova

text: Vuonna 1926 Bulova tuottaa Yhdysvaltain ensimmäisen radiomainoksen. Kaksi vuotta myöhemmin Bulova julkaisi maailman ensimmäisen kelloradion. Myös Yhdysvaltain ensimmäinen tv-mainos on Bulovan ostama, vuonna 1941.


title: Bulova

text:
1960 NASA pyysi Bulovalta tietokoneisiinsa kelloa. Näin Bulovan kelloista tuli osa 46:tta eri Nasan tehtävää.
Myöhemmin NASA etsi Apollo-lentoja varten astronauteille sopivaa rannekelloa, vaihtoehtona olivat Bulova ja Omega. Kilpailun voitti sveitsiläisen Omegan valmistama Speedmaster, josta tuli virallinen "kuukello".


title: Bulova

text: Bulova liittyi osaksi Loews Corporationia vuonna 1979. Yrityksen nimi vaihtui Bulova Corporation:iksi vuonna 1988.


title: Bulova

text: Japanilainen Citizen osti Bulovan vuonna 2008.


title: Etan Patz

text: Etan Patz (s. 9. lokakuuta 1972 – kadonnut 25. toukokuuta 1979) oli 6-vuotias poika, joka katosi New Yorkissa toukokuussa 1979 matkalla kotoaan koulubussille. Häntä ei koskaan lödetty ja hänet julistettiin kuolleeksi vuonna 2001.


title: Etan Patz

text: Patzin katoamisen vuosipäivä on Yhdysvalloissa nimitetty kansalliseksi kadonneitten lasten muistopäiväksi ().


title: Etan Patz

text: Vuonna 2012 Pedro Hernandez -niminen mies asetettiin syytteeseen Patzin kidnappauksesta ja murhasta. Hernandez kertoi houkutelleensa Patzin työpaikalleen ja vieneensä tämän kellariin, murhanneensa Patzin ja hävittäneen ruumiin. Hernandezin asianajaja kiisti tunnustuksen luotettavuuden, koska Hernandez sairastaa skitsofreenistä persoonallisuushäiriötä ja kärsii muun muassa hallusinaatiosta.


title: Etan Patz

text: Huhtikuussa 2015 valamiehistö vetäytyi 10 viikkoa kestäneen oikeudenkäynnin päätteeksi pohtimaan Hernandezin syyllisyyttä. Valamiehistö ei päässyt yksimielisyyteen syyllisyyskysymyksestä, minkä seurauksena oikeudenkäynti raukesi () toukokuussa 2015.


title: Etan Patz

text: Elokuussa 2015 tuomari määräsi, että uusi oikeudenkäynti alkaa helmikuussa 2016 valamiehistön valitsemisella (). Vuosi myöhemmin, helmikuussa 2017 valamiehistö katsoi Hernandezin syylliseksi Patzin kidnappaukseen ja murhaan. Saman vuoden huhtikuussa oikeus tuomitsi 56-vuotiaan Hernandezin elinkautiseen vankeuteen, jota hänen on istuttava vähintään 25 vuotta.


title: Pilto

text: Pilto-sukunimeä esiintyy Pohjois-Pohjanmaalla sekä Suomen Länsi-Lapissa ja Ruotsin Itä-Lapissa. Nimeä esiintyy myös keskiajan Ruotsissa. Nimen oletetaan pohjautuvan vanhaan saksalaiseen Bild-perheeseen. Nimen eri kirjoitusmuotoja ovat mm. Bildo ja Pilt. Piltoja on asunut mm. Kaaresuvannossa ja Enontekiöllä, Limingassa sekä Oulujokilaaksossa. Esimerkiksi kirjailija Aarne Pilto on syntynyt Oulujokilaaksoon kuuluvan Utajärven Yli-Utoksella.


title: Kunnian miehet (televisiosarja)

text: Kunnian miehet () on yhdysvaltalainen televisiosarja. Sarjaa tuotettiin 11 tuotantokautta vuosina 1995–2005. Sarjassa kuvataan kuvitteellisia oikeudenkäyntejä, jotka liittyvät Yhdysvaltain laivaston ja merijalkaväen sotaoikeuden soveltamiseen. Sarjan tuottaja ja luoja on Donald Bellisario. Sarjaa esitettiin 227 jaksoa.


title: Kunnian miehet (televisiosarja)

text: Näyttelijöinä ovat muun muassa David James Elliott, Catherine Bell, Patrick Labyorteaux ja John M. Jackson.


title: Nakajima Ki-27

text: Nakajima Ki-27 oli Japanin Keisarillisen armeijan ilmavoimien käyttämä hävittäjälentokone. Se oli armeijan vastine laivaston käyttämälle A5M "Claude" -konetyypille.


title: Nakajima Ki-27

text: Ki-27 oli kiinteillä laskutelineillä ja ohjaamokuomulla varustettu vapaasti kantava alataso. Moottori oli Nakajima Ha-1b, joka oli 9-sylinterinen yksirivinen tähtimoottori. Se tuotti tehoa 710 hv (529 kW) versio A:ssa. Potkuri oli kaksilapainen. Version B sama moottori tuotti tehoa 780 hv (582 kW).


title: Nakajima Ki-27

text: Konetyypillä oli kaksikin eri kutsumanimeä: Liittoutuneiden antama "Nate" sekä keskisemmän Manner-Aasian sotanäyttämöillä (Kiina, Burma sekä Intia) käytetty "Abdul". Se taisteli muiden tyyppien ohella Polikarpov I-16:ta vastaan Kiinan alueilla.


title: Nakajima Ki-27

text: Nakajima Ki-27 oli aseistettu kahdella 7,7 mm kevyellä konekiväärillä, ja se pystyi kuljettamaan 100 kg pommikuormaa ulkoisesti. Myöhempiin versioihin vaihdettiin toiseksi konekivääriksi 12,7 mm konekivääri.


title: Nakajima Ki-27

text: Konetyyppiä tuotettiin arviolta lähes 3 500 kappaletta, Nakajima ei ollut sen ainoa valmistaja. Valmistus päättyi sodan loppumisen myötä. Ki-27:ää käytettiin harjoituskoneena sodan myöhemmissä vaiheissa, kamikaze-käytön ohella.


title: Kunnian miehet (vuoden 1955 elokuva)

text: Kunnian miehet ("The Last Command") on Frank Lloydin ohjaama yhdysvaltalainen elokuva vuodelta 1955. Elokuvassa Jim Bowie johtaa Texasin kapinallisia (muun muassa Davy Crockett) vanhoja ystäviään vastaan Santa Annan kapinassa.


title: Kunnian miehet (vuoden 1955 elokuva)

text: "Video-oppaassa" vuodelta 1994 Bello Romano kehui elokuvan näyttelijäntyötä mutta piti sen tyyliä turhankin mahtipontisena ja isänmaallisena. Hän antoi elokuvalle kolme tähteä viidestä, mikä vastaa sanallista arviota ”hyvä”.


title: Lars Henrik Törnroth

text: Lars Henrik Törnroth (24. marraskuuta 1796 Köyliö – 13. elokuuta 1864 Helsinki) oli Helsingin yliopiston kirurgisen synnytysopin professori, lääkintöhallituksen pääjohtaja ja arkkiatri.


title: Lars Henrik Törnroth

text: Törnrothin vanhemmat olivat kirkkoherra Henrik Törnroth ja Sofia Albertina Demoën. Hän valmistui filosofian maisteriksi (tohtoriksi) 1819, lääketieteen lisensiaatiksi 1822 ja lääketieteen ja kirurgian tohtoriksi 1832. Toimittuaan lääkärinä Loviisassa, Viipurissa ja Turussa sekä Saarijärven ja Tampereen alueilla hän tuli 1834 Helsingin yliopistoon kirurgisen synnytysopin apulaiseksi. Tämän alan professoriksi hänet nimitettiin 1838. Vuonna 1855 Törnrothista tuli lääkintötoimen ylihallituksen vt. ylitirehtööri ja kun hän erosi professorin toimestaan, vakituinen ylitirehtööri eli pääjohtaja 1857-1863. Arkkiatrin arvo Törnrothille myönnettiin 1844.


title: Lars Henrik Törnroth

text: Kirurgina varsinkin Törnrothin suorittamat kaihileikkaukset herättivät huomiota. Hän käytti ensimmäisenä Suomessa leikkauksessa eetteriä nukutuksessa vuonna 1847. Hän myös otti ensimmäisenä lääkärinä Suomessa käyttöön von Helmholtzin kehittämän silmäpeilin. Tutkijana Törnroth edusti empiiristä ja luonnontieteellistä koulukuntaa, toisin kuin hänen kollegansa ja ystävänsä sisätautiopin professori Immanuel Ilmoni, jonka kanssa hän kuitenkin toimitti yhdessä teossarjan "Analecta clinica iconibus illustrata" 1851-1854. Törnroth kirjoitti myös paljon käytetyn oppikirjan kätilöitä varten 1843. Lääkintöhallituksen pääjohtajana hän kehitti erityisesti piirilääkäri-, ja kätilö- ja rokotustoimintaa. Hän toimi useaan otteeseen Suomen Lääkäriseuran puheenjohtajana ja oli useiden ulkomaisten lääkäriseurojen jäsen.


title: Lars Henrik Törnroth

text: Törnrothin puoliso vuodesta 1823 oli Agatha Taxell (k. 1870).


title: Breitling

text: Breitling SA on itsenäinen sveitsiläinen luksus- ja arvokellojen valmistaja. Sen pääkonttori sijaitsee Grenchenissä, Solothurnin kantonissa. Kaikki Breitlingin kellot on valmistettu Sveitsissä sveitsiläisistä osista. Breitling tilaa koneistojen raakaversiot ETA SA:lta ja Valjouxlta ja modifioi ne omassa "Breitling Chronometrie Workshops":sa ennen kronometritestausta.


title: Breitling

text: Léon Breitling perusti vuonna 1884 kelloja valmistavan yrityksen St. Imieriin, Sveitsiin, tarkoituksenaan valmistaa korkealuokkaisia kronografeja, sekä -metrejä.


title: Breitling

text: Ensimmäisen maailmansodan alettua Breitling valmisti kronografeja ja -metrejä lentokoneisiin. 1942 Breitling esitteli kuuluisan "Chronomat"-mallin. Tämän jälkeen Breitlingin kelloista tuli lentäjien eniten suosima merkki, esimerkiksi Aircraft Owners and Pilots Association valitsi "Chronomatin" viralliseksi kellokseen. 1952 Breitling toi "Chronomatin" uudemman version, "Navitimer:in" markkinoille.


title: Breitling

text: Breitlingin maine kasvoi edelleen kun astronautti Scott Carpenter käytti omaa "Breitling Navitimeriaan" avaruuslennolla. Tämän johdosta kyseiselle mallille annettiin nimi; "Navitimer Cosmonaute".


title: Breitling

text: Vuonna 1979 Ernest Schneider otti yrityksen haltuunsa ja mainoskampanjoiden avulla loi Breitlingille statussymbolin aseman.


title: Maltan saarto

text: Maltan saarto oli toisessa maailmansodassa akselivaltojen ja liittoutuneiden välinen taistelu Maltan hallinnasta. Saksa ja Italia pelkäsivät, että liittoutuneiden koneet ja laivat uhkaisivat Maltalta käsin huoltoyhteyksiä maiden sotiessa Pohjois-Afrikassa. Saksalaiset suunnittelivat operaatio Herkulesta, jonka tarkoituksena oli valloittaa Malta. Maltan saarrosta ja saaren pommituksista huolimatta liittoutuneiden saattueet onnistuivat huoltamaan maltalaisia joukkoja, jotka pitivät puolensa saksalaisia ja italialaisia vastaan ja estivät akselivaltojen maihinnousun.


title: Maltan saarto

text: Malta oli liittoutuneille tärkeä, koska siellä sijaitsi ainoa tukikohta Gibraltarin ja Egyptissä sijaitsevan Aleksandrian välillä. Saarilla oli suuri merkitys Ison-Britannian kehityksessä kauppamatkoilla. Maltan saaret antoivat liittoutuneille mahdollisuuden sotilaalliseen toimintaan ja hyökkäyksiin keskisen Välimeren alueella.


title: Maltan saarto

text: Maltan puolustusta luonnehdittiin heikoksi tai lähes olemattomaksi. Iso-Britannia siirsi Välimeren-laivaston tukikohdan Vallettasta Aleksandriaan lokakuussa 1939. Tämä johtui Maltan hallituksen lausunnosta, jonka mukaan Maltaa pystyttiin puolustamaan Aleksandriasta käsin yhtä tehokkaasti.


title: Maltan saarto

text: Saarto alkoi 11. kesäkuuta 1940. Italialaisjoukot pudottivat ensimmäisen päivän aikana 142 pommia alueella sijaitseville kolmelle lentokentälle. Kun brittijoukoille kävi selväksi, että Italian ilmavoimilla oli vain vähän vaikutusta alueen väestöön, alueelle saatiin brittivahvistuksia tasaiseen tahtiin.


title: Maltan saarto

text: Saksa liittyi saartoon mukaan italialaisten epäonnistuessa Pohjois-Afrikassa. Saksan ilmavoimat saivat tehtyä nopeaa ja suurta tuhoa brittien ilmavoimiin, koska Maltassa olleilla brittilentäjillä oli vain vähän kokemusta, ja saksalaispilotit olivat erittäin koulutettuja. Saksa kehitti nopeasti ilmaherruuden akselivalloille.


title: Maltan saarto

text: Huhtikuussa 1941 Saksan ilmavoimat vetäytyi Maltan alueelta Balkanin ja Kreikan taisteluiden vuoksi. Tällä oli suuri merkitys Maltan taisteluissa. Liittoutuneet onnistuivat iskuissa akselivaltoja vastaan. Tämän mahdollisti muiden muassa hyvä huolto.


title: Maltan saarto

text: Saarto päättyi liittoutuneiden voittoon 20. marraskuuta 1942. Saksa menetti erillisissä taisteluissa yhteensä 357 lentokonetta ja Italia 175 lentokonetta. Lisäksi akselivallat menettivät useita laivoja ja sukellusveneitä. Liittoutuneet menettivät kaksi lentotukialusta, useita taistelulaivoja ja 38 sukellusvenettä. Ison-Britannian kuningas Yrjö VI palkitsi maltalaiset urheudestaan Yrjön ristillä.


Euroopan varpuslinnut – sukupuolen ja iän määritys () on ruotsalaisen ornitologi Lars Svenssonin kirjoittama kirja varpuslintujen määrittämisestä. Kirja esittelee kaikki Euroopassa säännöllisesti tavattavat varpuslinnut sekä joitain satunnaisvieraita. Kirja on ensisijaisesti tarkoitettu lentokykyisiä lintuja rengastaville. Teoksessa esitellään mittoja, siipikaavioita, pukutuntomerkkejä ja muuta tietoa. Kirjan avulla pystyy määrittämään lintujen iän, sukupuolen, lajin ja alalajeja. Kirjasta on ilmestynyt alkuperäiskielellä englannilla neljä laitosta: 1970, 1975, 1984 ja 1992. Suomeksi on ilmestynyt kaksi laitosta 1975 ja 1997.


title: Euroopan varpuslinnut – sukupuolen ja iän määritys

text: Kirjan neljännessä, korjatussa ja laajennetussa painoksessa esitellään 259 lajia perusteltuine alalajeineen. Kirjan edeltäjä on vuonna 1964 ilmestynyt ruotsinkielinen Svenssonin kirjoittama "bestämningsguide för vissa tättingar".


text: Kirjan ensimmäinen suomenkielinen laitos ilmestyi vuonna 1975 Esa Lehikoisen toimittamana. Toisen kerran kirja suomennettiin ja toimitettiin vuonna 1997 sen viimeisimmästä, vuonna 1992 ilmestyneestä neljännestä uudistetusta ja laajennetusta laitoksesta. Svensson kuitenkin toimitti runsaasti korjauksia ja täydennyksiä, paranneltuja ja uusia kuvia sekä kirjallisuusviitteitä suomenkielistä laitosta varten, joten uusinta laitosta voidaankin pitää viidentenä laitoksena. Tuolloin kirjan suomensivat ja toimittavat Hannu Jännes ja Pekka J. Nikander. Kummallakin kerralla kustantajana oli SLY:n Lintutieto Oy.


title: Talnah

text: Talnah () on samannimisestä joesta nimensä saanut kaivosalue ja Norilskin kaupunginosa, joka sijaitsee 24 kilometriä Noriliskin keskustasta pohjoiseen Krasnojarskin aluepiirissä Venäjällä. Vuodesta 1960 (1962) lähtien se oli taajama ja vuodesta 1982 itsenäinen kaivoskaupunki. Siellä asui noin 58 000 ihmistä ennen kuin se liitettiin kaupunginosaksi (piiriksi) Norilskin kaupunkiin vuonna 2005.


title: Talnah

text: Paikkakunta on tunnettu suurista Norilsk Nickel -yhtiön hallitsemista polymetallikaivoksistaan; kaivoksista louhitaan nikkeliä, kuparia, hiiltä ja talnahiittikaivokset. Talnahiitti on saanut nimensä kaupungin mukaan.


title: Jenni Linturi

text: Jenni Johanna Linturi (s. 24. kesäkuuta 1979) on suomalainen kirjailija.


title: Jenni Linturi

text: Linturi on yhteiskuntatieteiden maisteri, joka on opiskellut kirjoittamista Turun yliopiston luovan kirjoittamisen linjalla ja Kriittisessä Korkeakoulussa. Hän asuu Helsingissä. Sotaromaani "Isänmaan tähden" on hänen esikoisromaaninsa, joka kertoo suomalaisen Waffen-SS -miehenä toimineen henkilön kokemuksista Saksassa jatkosodan aikana. Esikoisteos oli ilmestymisvuonnaan Finlandia-palkinto -ehdokkaana, samoin kuin Helsingin Sanomain kirjallisuuspalkinto -ehdokkaana.


title: Luettelo vaalikauden 1972–1975 kansanedustajista

text: Tämä on luettelo vaalikauden 1972 kansanedustajista. Eduskuntavaaleissa 1972 valittu eduskunta toimi tammikuusta 1972 syyskuuhun 1975.


title: Steel Meets Steel – Ten Years of Glory

text: Steel Meets Steel: Ten Years of Glory on HammerFallin ensimmäinen kokoelmalevy, joka julkaistiin 23. lokakuuta 2007. Albumi sisältää 2 CD:tä joissa on parhaita biisejä vuosilta 1997-2006 ja kolme uutta kappaletta ("The Abyss", "Last Man Standing" ja "Restless Soul").


title: Wallander: Peitenimi

text: Peitenimi () on Wallander-elokuvasarjan yhdeksäs elokuva. Elokuvan alussa Linda Wallander ja Svartman löytävät hylätystä rekka-auton kontista yhdeksän kuollutta ulkomaalaista ihmistä ja elossaolevan vauvan. Poliisit ryhtyvät tutkimaan tapausta, joka näyttäisi johtavan ihmiskaupan jäljille.


title: Angela Kovács

text: Angela Anna Margareta Kovács (s. 23. toukokuuta 1964 Uppsala) on ruotsalainen näyttelijä. Hän näytellyt etsivä Ann-Britt Höglundia Wallander-elokuvasarjassa sekä pääosaa Irene Huss -elokuvasarjassa. Hänen sukunimensä on peräisin hänen isältään, joka oli unkarilainen.


title: So Hot

text: So Hot on Wonder Girls -yhtyeen single vuodelta 2008. Singlen on tuottanut Park Jin-young.


title: So Hot

text: JYP Entertainment julkaisi teaserkuvia jokaisesta jäsenestä promotoidakseen singleä toukokuussa 2008. Kuvat näyttivät Wonder Girlsin "seksikkään" puolen. Kuvat julkaistiin viitenä peräkkäisenä päivänä alkaen Ye-eunista loppuen Soheehen. Kuvien jälkeen "So Hot" oli katsottavissa yhtyeen nettisivuilla. Tämän aikana kierteli huhuja, että Wonder Girlsin entinen jäsen, Hyuna, olisi palaamassa yhtyeeseen; JYP Entertainment kuitenkin sanoi, että tämä ei ollut totta.


title: So Hot

text: "So Hot" julkaistiin ensin digitaalisena 22. toukokuuta 2008; Se hyppäsi heti nettilistojen kärkeen. Koko single julkaistiin 3. kesäkuuta 2008, ja sille annettiin teksti "Thr 3rd Project". Nimikkoraidan lisäksi single sisältää uusia kappaleita: "This Time", "You're Out" ja rap-version kappaleesta "Tell Me", jota ei ollut aikaisemmin julkaistu.


title: So Hot

text: Wonder Girls palasi lavoille 31. toukokuuta 2008 MBC:n "Music Core" -ohjelmassa esittäen kappaleet "So Hot" ja "This Time". Silloin jäsenet toivat esiin aikuisemman puolen itsestään, kun he pitivät leopardikuvioisia vaatteita.


title: So Hot

text: Kappaleelle "So Hot" tehtiin musiikkivideo, jossa näytettiin jäseniä erilaisissa tilanteissa, joissa miehet rakastuivat heihin heti.


title: So Hot

text: Kappaleesta "So Hot" tuli välittömästi hitti ja se oli ykkösenä MBC:n "Music Core" -ohjelmassa ja SBS:n "Inkigayo"-ohjelmassa kolme peräkkäistä viikkoa.


title: So Hot

text: 1. ^ Kim, Hyeong-u (2008-05-21). "원더걸스 전 멤버 현아,복귀" (in Korean). Paran. Retrieved 2008-05-25.


title: So Hot

text: 2. ^ a b "Wonder Girls’ Yu-bin Suffers Vocal Cord Injury". KBS World. 2008-05-28. Retrieved 2008-06-10.


title: János Szapolyai

text: Szapolyai aloitti poliittisen uransa valtiopäivillä 1505. Hänestä tuli Transilvanian voivodi vuonna 1511. Hän tukahdutti talonpoikien kapinan 1514 ja pääsi näin aateliston suosioon. Niinpä seuraavat valtiopäivät valitsivat hänet kuninkaalliseen neuvostoon, joka toimi lapsikuningas Ludvig II:n sijaishallitsijana.


title: János Szapolyai

text: Kun Ludvig II sai surmansa, osa Unkarin ylhäisöstä tuki hänen lankoaan Ferdinandia uudeksi kuninkaaksi. He toivoivat hänen karkottavan turkkilaiset veljensä keisari Kaarle V:n tuella. Alempi aateli tuki Szapolyaita, joka oli kotimainen vaihtoehto. Niinpä molemmat julistautuivat kuninkaiksi, eikä kummallakaan ollut riittävästi voimia toisen syrjäyttämiseen. He solmivat sopimuksen, että Ferdinandista tulisi lapsettoman Szapolyain kruununperijä. Szapolyai meni vanhoilla päivillään naimisiin ja sai lapsen, joten sopimus raukesi.


title: János Szapolyai

text: János Szapolyai kuoli samana vuonna 1540, kun hänen poikansa János Zsigmond Szapolyai syntyi. Ferdinand I Habsburg vaati Unkarin kruunua, mutta Suleiman Suuri esiintyi pienen János Zsigmondin suojelijana ja valloitti maan keski- ja eteläosat jättäen Ferdinandille vain maan länsiosat.


title: Wallander: Pilvilinna

text: Pilvilinna on kymmenes elokuva Wallander-elokuvasarjassa. Meren rannalle rakennetussa kerrostalossa asuu varakkaan oloisia ystadilaisia, mutta heidän elämäänsä sisältyy salaisuuksia, aviorikoksia ja taloudellisia ongelmia. Kerrostalon tontin aiempi omistaja, erakoitunut vanhus on säilyttänyt tonttikaupasta saamiaan rahoja käteisenä kotonaan. Kun hänet löydetään kuolleena botuliinimyrkytykseen, kohdistuvat epäilyt talossa asuviin.


title: Ladislaus IV

text: Ladislaus IV (László IV, 1262 – 1290) oli Unkarin ja Kroatian kuningas 1272-1290.


title: Ladislaus IV

text: Ladislauksesta tuli kuningas vuonna 1272 hänen isänsä Tapani V:n kuoltua. Hänen ollessaan vielä alaikäinen (vuoteen 1277 asti) Unkaria repivät palatsivallankumoukset ja sisällissodat. Etenkin Böömin kuninkaan Ottokar II Přemyslin laajentumishalut uhkasivat häntä. Niinpä Ladislaus liittoutui Saksan Rudolf I Habsburgilaisen kanssa, ja he löivät yhdessä Ottokarin vuonna 1278. Tästä alkoi Habsburgien sekaantuminen Unkarin asioihin.


title: Ladislaus IV

text: Ladislauksen äiti oli paimentoilaiskansa kiptšakien eli kumanien prinsessa, ja aikalaiset syyttivät Ladislausta kiptšakkien suosimisesta unkarilaisten kustannuksella ja sitä että hän laiminlöi italialaissyntyistä vaimoaan Kaarle I:n tytärtä kiptšakkirakastajattariensa tähden. Kiptšakit olivat pakanoita, ja paavi Nikolaus IV päätti, että hänen on luovuttava vallasta ja julisti 1288 ristiretken Ladislausta vastaan. Tästä alkoi kaksivuotinen sisällissota. Lopulta Ladislauksen surmasivat kiptšakit kostoksi vuonna 1282 tehdystä hyökkäyksestä.


title: Tapani V

text: Tapani V (1239-1272) oli Unkarin kuningas 1270–1272.


title: Tapani V

text:
Vuosina 1257 - 1258 Tapani V toimi Transilvanian herttuana.
Hän vaati jo vuonna 1262 isäänsä antamaan puolet Unkarista valtaansa eli käytännössä jakamaan maan kahtia. Myöhemmin hän valtasi Macson banaatin, mikä johti sisällissotaan, jonka isä voitti. Vuonna 1268 hän valtasi Bulgarian ja otti tittelikseen Bulgarian kuningas.


title: Tapani V

text: Tapani meni isänsä poliittisista vaatimuksista naimisiin vuonna 1255 paimenolaiskansa kiptšakien prinsessan Elisabetin kanssa. Kiptšakit olivat pakanoita, mikä vähensi Tapanin suosiota unkarilaisten silmissä hänen noustuaan valtaan.


title: Peräaukon kohottajalihas

text: Peräaukon kohottajalihas ("musculus levator ani") on lantionpohjassa sijaitseva lihas, joka kannattelee lantioelimiä ja auttaa pidättelyssä.


title: Maisemapylväs

text: Maisemapylväs on sähkön kantaverkon tai muun sähköverkon voimajohtopylväs, jonka ulkonäkö ja muoto on suunniteltu sopimaan näkyviin tai muuten maisemallisesti herkkiin kohteisiin.


title: Maisemapylväs

text: Suomessa maisemapylväitä on rakennettu vuodesta 1995 lähtien. Pylväät on sijoitettu sellaisiin sähköverkon kohtiin, joissa pylvään ulkonäköllä on suuri maisemallinen merkitys. Tällaisia paikkoja ovat esimerkiksi suurten liikenneväylien ja vesistöjen ylitykset. Pylväiden muotoilijana kantaverkkoyhtiö Fingridillä ja sen edeltäjällä IVO Voimansiirto Oy:llä (IVS) ovat olleet sisustusarkkitehdit. Fingridin mukaan maisemapylväät ovat noin 5–6 kertaa kalliimpia kuin tavalliset pylväät. Useilla pylväillä on nimi.


title: Maisemapylväs

text: "Antin askeleet" ovat professori Antti Nurmesniemen suunnittelemat viisi sinistä voimajohtopylvästä Helenin 110 kV voimajohdossa Ruoholahden ja Meilahden välillä Helsingissä. Pylväät sijaitsevat keskeisellä paikalla merialueella . Ne rakennettiin voimajohdon uusimisen yhteydessä vuonna 2003. Voimajohdossa on myös 4 tavallista pylvästä.